·zastúpenia Komisie v členských štátoch usporiadali podujatia po celej Európe, pričom spolupracovali s miestnymi a vnútroštátnymi subjektmi, a to napríklad konferenciu Green Challenges in Spatial Practice (Zelené výzvy v priestorovej praxi), ktorú usporiadalo Zastúpenie Európskej komisie v Estónsku spolu s Estónskym združením architektov. V duchu Nového európskeho Bauhausu sa na konferencii v Tallinne skúmalo, ako udržateľným a inkluzívnym spôsobom plánovať a projektovať mestá, budovy a verejné priestranstvá. Zastúpenia Európskej komisie v Rakúsku a Česku usporiadali cezhraničné podujatie na vysokej úrovni vo vile Tugendhat postavenej v štýle Bauhausu, ktorá sa nachádza v českom meste Brno, s cieľom podporiť iniciatívu NEB s názvom The New European Bauhaus: beauty, sustainability and cultural heritage through the prism of Villa Tugendhat (Nový európsky Bauhaus: krása, udržateľnosť a kultúrne dedičstvo z pohľadu vily Tugendhat). Súčasťou podujatia bola diskusia medzi komisárkou Marijou Gabrielovou, českou poslankyňou Európskeho parlamentu Martinou Dlabajovou, českým námestníkom ministra kultúry Vlastislavom Ourodom a reštaurátorom Ivom Hammerom s politikmi a úradníkmi z oblasti architektúry, projektovania miest, stavebníctva a kultúry.

·prvou väčšou príležitosťou na stretnutie komunity NEB, ktorá sa naskytla po uverejnení oznámenia, bolo podujatie LIFE in the New European Bauhaus (Program LIFE v Novom európskom Bauhause). Na trojdňovej konferencii sa predstavili ukážkové projekty financované prostredníctvom programov LIFE a Horizont 2020, ktoré sa realizovali v duchu NEB a poskytli prvé príklady NEB v praxi. Ďalším cieľom bolo poskytnúť nápady, ako by budúce projekty mohli uplatňovať zásady NEB,

Na ďalšom sprievodnom podujatí The Culture of Transformation (Kultúra transformácie), ktoré sa konalo v nemeckom meste Dessau (jedno z miest historického Bauhausu), sa skúmalo, ako môžu kultúrne podujatia posilniť štrukturálne zmenu. Podujatie sa zameralo na konkrétny príklad mesta Zeitz, ide o mesto na vidieku v blízkosti mesta Dessau, ktoré po páde Berlínskeho múru prešlo veľkými hospodárskymi a sociálnymi zmenami a čelí novým výzvam v dôsledku plánovaného ukončenia ťažby uhlia.

Medzi najvýznamnejšie udalosti toho roka patrilo uvedenie laboratória NEB do prevádzky a rozšírenie komunity o spoločnosti a verejné orgány, k čomu došlo v apríli. Veľkú pozornosť pritiahlo aj vyhlásenie víťaza medzinárodnej architektonickej súťaže inšpirovanej NEB. ktorej predmetom bola nová budova pre 400 výskumných pracovníkov v Spoločnom výskumnom centre Komisie v Sevilli. Napokon k vysokej angažovanosti počas celého roka viedli aj oznámenia týkajúce sa možností financovania a výsledkov výziev NEB. Sem napríklad patrili otvorené výzvy na podporu občanov, miest a obcí z marca, vlajkové demonštračné projekty z mája, šesťdesiat miest zapojených do projektu CrAFT zo septembra a otvorená výzva NEB v rámci mestských inovačných opatrení na inovačné projekty v mestách z októbra.

Jeden z víťazných projektov z roku 2021, španielsky projekt NEST, ktorému bolo udelené ocenenie v kategórii Riešenia pre prepojenie zastaveného prostredia s prírodou, bol následne zvolený aj ako kandidát na využitie akcelerátora startupov EIT. Naznačuje to začiatok lievikovitého prístupu NEB, a to od nápadov k podnikaniu a od startupov až po ich rozširovanie, čím sa budujú synergie s nástrojmi EÚ.

Dva ročníky cien NEB 2021 a 2022 (celkovo viac ako 3 000 doručených prihlášok) patria medzi dosiaľ najviditeľnejšie a najhmatateľnejšie aspekty iniciatívy. Ceny NEB vyzdvihujú projekty a nápady, ktoré sú v súlade so zásadami NEB a majú vplyv na miestne komunity v regiónoch v celej EÚ, a to aj vo vidieckych oblastiach. V dvoch ročníkoch získalo ceny NEB 38 víťazov, čo dokopy predstavovalo peňažnú odmenu vo výške 795 000 EUR. V obidvoch rokoch sa udeľovali ceny za dokončené projekty, ceny NEB, ako aj za koncepcie a nápady mladých talentov vo veku do 30 rokov – Vychádzajúce hviezdy Nového európskeho Bauhausu. V roku 2022 bola koncepcia cien zosúladená s hlavnými tematickými osami vyplývajúcimi z fázy koncipovania NEB, ako sa vymedzuje v oznámení o NEB – obnovenie spojenia s prírodou; znovunadobudnutie pocitu spolupatričnosti; uprednostňovanie miest a ľudí, ktorí to najviac potrebujú; potreba dlhodobého myšlienkového prístupu v priemyselnom ekosystéme zohľadňujúceho životný cyklus. Takisto sa podporovalo vyvážené geografické zastúpenie víťazov cien. V roku 2022 bol jedným z víťazov verejného hlasovania projekt z Cypru, čo naznačuje, že NEB postupne rozširuje svoj dosah a verejné uznanie na menšie členské štáty.

The Rivers of Sofia © Európska únia 2022

·Projekt New European Bauhaus of the mountains (Nový európsky Bauhaus ide do hôr) je zameraný na realizáciu NEB na regionálnej úrovni, pričom osobitnú pozornosť venuje Južnému Tirolsku. Projekt je hnacou silou transformácie miest, verejných priestorov a budov v horách.

·NEB goes South (NEB smeruje na juh) je projekt, ktorý iniciovalo šesť škôl architektúry v južnej Európe (Porto, Valencia, Toulouse, Bologna, Záhreb, Atény). Iniciatíva sa zaoberá konkrétnymi problémami a reakciami, ktorým v súvislosti s environmentálnou a so spoločenskou krízou, ktorej čelia regióny južnej Európy, pričom je inšpiráciou pre zmeny učebných plánov, ktoré môžu podporiť novú profesijnú kultúru zameranú na udržateľnejšie zastavané prostredie v súlade s hodnotami NEB.

V roku 2022 sme zaznamenali dokončenie prvej fázy projektu laboratória NEB Inovatívne riešenia financovania. Cieľom tohto projektu je finančne podporiť menších príjemcov v Európe, ktorí majú problém získať prístup k bežným, často zložitým spôsobom financovania EÚ, prostredníctvom výziev a programov. V roku 2023 sa rozvinie pilotný projekt Centrum riešení financovania NEB, ktorý bude zahŕňať filantropiu, ako aj hromadné financovanie. Toto centrum by pôsobilo ako jednotné kontaktné miesto pre filantropov aj realizátorov projektov, čím by sa zvýšila efektívnosť aj upriamila pozornosť na odvetvie.

Kompas Nového európskeho Bauhausu je uverejnený ako príloha k tejto správe. Vymedzujú sa v ňom úrovne ambícií iniciatív, ktorých projekt je ešte len v počiatku, a poskytuje hmatateľný, skutočne participatívny a transdisciplinárny usmerňovací rámec pre subjekty prijímajúce rozhodnutia, ktoré chcú uplatňovať filozofiu NEB na svojom území. V kompase sa nezohľadňuje len aktuálna literatúra týkajúca sa každej z hodnôt a zásad NEB, ale aj ich uplatňovanie v iných programoch, publikáciách a záväzkoch EÚ, ako napríklad v správe v rámci otvorených metód koordinácie (OMK) Towards a shared culture of architecture: Investing in a high-quality living environment for everyone (Smerom k spoločnej architektonickej kultúre: investovanie do vysokokvalitného prostredia na život pre všetkých), vo Vyhlásení z Davosu či v mnohých pilieroch Európskej zelenej dohody, najmä vo vlne obnovy. Uvedené vymedzenie je doplnené príkladmi, hlavnými zásadami a nástrojmi na hodnotenie. Cieľom kompasu NEB je takisto uľahčiť rozvoj verejných politík a iniciatív financovania týkajúcich sa NEB, a to tak na úrovni EÚ, ako aj v členských štátoch.

Projekty laboratória NEB navrhuje a vedie buď Komisia, alebo združenia rôznych členov komunity NEB. V projektových partnerstvách sa musia kombinovať rôzne disciplíny, príslušné kompetencie a musia zapojiť účastníkov z rozličných členských štátov EÚ. Od projektov sa očakáva, že vyvolajú proces zmeny, a ich výstupy by mali slúžiť aj ako podklady pre tvorbu politík, mali by ponúkať príležitosti na vzdelávanie z otvorených zdrojov pre členov komunity NEB a malo by ich byť možné otestovať a zopakovať v rôznych kontextoch.

Laboratórium NEB je analyticko-realizačnou skupinou (tzv. think and do tank) iniciatívy na spoločné vytváranie, vývoj prototypov a testovanie nástrojov, riešení a politických opatrení, ktorými sa uľahčí želaná transformácia v praxi.

Členovia ako jednotlivci pôsobia ako ambasádori NEB vo svojich krajinách a komunitách a zúčastňujú sa na činnostiach a podujatiach NEB, akým bol napríklad Festival NEB v roku 2022, kde sa mnoho členov aktívne zapojilo ako prednášajúci či do organizácie sprievodných podujatí. Členovia okrúhleho stola na vysokej úrovni sa okrem toho aktívne zapájajú do projektov laboratória NEB. Nedávno si začali v rámci komunity NEB vytvárať vlastné pracovné skupiny. Napríklad Pia Maierová Schrieverová ďalej rozvíja aspekt krásy NEB so skupinou expertov z rôznych prostredí.

Po vybudovaní základov komunity sa jasne ukázalo, že pre NEB by bolo prospešné aktívnejšie zapájať aj podniky a verejné orgány, predovšetkým v regiónoch a mestách. Preto sa na jar 2022 vyhlásila nová trvalá výzva na vyjadrenie záujmu stať sa priateľom Nového európskeho Bauhausu. Odvtedy sa do siete zapojilo vyše 80 priateľov. Priatelia zohrávajú v rámci komunity dôležitú úlohu. Môžu sa ponúknuť, že usporiadajú či finančne podporia projekty NEB: zafinancujú alebo uvítajú projekty vo svojom meste alebo regióne a pomôžu pri ich realizácii.

Nový európsky Bauhaus nielenže vytvoril svoje vlastné hnutie, ale k spolupráci založenej na hodnotách NEB inšpiroval aj ďalších. Napríklad európske drevárske odvetvie vytvorilo Wood4Bauhaus, čo je otvorená platforma, ktorá slúži na nadväzovanie kontaktov v odvetví stavebníctva a so všetkými zainteresovanými stranami. Ďalším príkladom cezhraničnej iniciatívy, ktorá sa inšpirovala NEB, je nedávno založené Európske módne združenie. Na dvojdňovom módnom samite v Nemecku v marci 2022 partner NEB Fashion Council Germany prepojil popredné európske módne organizácie, aby vytvorili združenie venované zmene budúcnosti európskej módy so zameraním na udržateľnosť a kreativitu. 25 európskych módnych organizácií sa pripojilo k združeniu, ktoré má za cieľ podporovať prosperujúci, udržateľný a inkluzívny európsky ekosystém módy.

Partnermi sú neziskové organizácie a patria medzi ne MVO, nadácie, ako aj vzdelávacie a výskumné subjekty, napríklad univerzity a vysoké školy. Partneri od začiatku pôsobia ako poradné výbory a ambasádori iniciatívy. Patrí im privilegované miesto v procese spolutvorby NEB. V priebehu času mohli prispieť k formovaniu dôležitých nástrojov iniciatívy, ako je laboratórium NEB, v rámci ktorého partneri stoja na čele viacerých projektov NEB s rozličnými tematickými prioritami. Boli zapojení aj do koncepcie kompasu NEB (pozri prílohu) a do významných podujatí ako Festival NEB.

Jeden z projektov predložených v rámci výzvy The school for the refugees (Škola pre utečencov) je súčasťou poľského projektu Otwieramy szkoły (SK: Otvárame školy) – ide o súbor sociálnych akcií zameraných na riešenie aktuálnych problémov vo vzdelávaní prostredníctvom dizajnu. Ich cieľom je prinavrátiť deťom, ktoré utiekli z Ukrajiny, pocit bezpečia a spolupatričnosti. V októbri 2022 školu navštívila prvá dáma Ukrajiny Olena Zelenská a na výstave Združenia poľských architektov bola škola ocenená ako projekt, ktorý reaguje na krízové výzvy, spolu s riešeniami, ako je systém papierových deliacich stien od japonského architekta Shigeru Bana (pozri aj tému laboratória NEB Akcie pre Ukrajinu).

Na jar 2022 laboratórium NEB uverejnilo výzvu týkajúcu sa transformácie miest vzdelávania. Výzva má za cieľ propagovať nové spôsoby spolužitia bez toho, aby sa ďalej poškodzovalo naše životné prostredie, zviditeľniť v rámci iniciatívy Nový európsky Bauhaus malé projekty a vytvoriť nadnárodnú sieť podobne zmýšľajúcich realizátorov projektov a potenciálnych partnerov. Preto je potrebné nielen vzdelávať ďalšie generácie, aby rešpektovali a ochraňovali biodiverzitu, ale musíme sa zároveň zbaviť škodlivých návykov a zmeniť vlastné zmýšľanie. V tejto súvislosti zohrávajú kľúčovú úlohu naše vzdelávacie inštitúcie. Výzva sa usiluje prepojiť iniciatívy, ktoré prispievajú k zmene toho, kde a ako sa ľudia učia, či už v triedach, na uliciach, ihriskách, alebo v knižniciach. Výzva bola vyhlásená v spolupráci s Koalíciou pre vzdelávanie v oblasti zmeny klímy vo februári 2022 a ukončila sa koncom roka 2022. Zmobilizovala viac ako 190 účastníkov z rôznych členských štátov EÚ a iných krajín vrátane Mexika, Turecka a Ukrajiny. Projekty sa do veľkej miery líšia z hľadiska rozsahu a povahy, zúčastnili sa na nich napríklad univerzity, ktoré chceli zapojiť študentov do obnovy svojich areálov, ale aj umelci usporadúvajúci workshopy zamerané na vzdelávanie v oblasti zmeny klímy pre deti.

Už teraz niekoľko vzdelávacích inštitúcií navrhuje nové učebné plány na základe hodnôt NEB alebo prijíma mladých výskumných pracovníkov s cieľom dosiahnuť pokrok v projektoch súvisiacich s NEB. Technická univerzita v Delfte otvorila pozíciu pre pomocného výskumného pracovníka, ktorý bude pracovať na vlajkovom projekte NEB s názvom NEB STAR. Írska rada pre výskum udelila osobitné doktorandské štipendium výskumnému pracovníkovi na University College v Dubline, v rámci ktorého skúma potenciál NEB pri podpore spravodlivého prechodu na nízkouhlíkové hospodárstvo ako želaný cieľ v írskych mestách. Ďalšie výskumné projekty týkajúce sa NEB na University College v Dubline v spolupráci s miestnymi orgánmi a priemyselnými odvetviami sú zamerané na témy, ako je kultúrne dedičstvo, adaptívne opätovné využitie neobsadených náboženských budov, nízkouhlíkový dizajn a spoločné koncipovanie štvrtí odolných proti zmene klímy. Podobne Nórska vedecká a technická univerzita otvorila PhD miesto v oblasti umeleckého výskumu venovaného NEB. Európske združenie kreatívneho priemyslu v súčasnosti koncipuje európske magisterské štúdium umenia, v ktorom by sa podrobne premietali zásady NEB. Jeho cieľom je priniesť nápady týkajúce sa NEB veľkým módnym spoločnostiam a pracovať na zelenej a digitálnej inovácii. O Novom európskom Bauhause sa aktuálne diskutuje aj v komunite eCAADe (Vzdelávanie a výskum v počítačom podporovanom architektonickom dizajne v Európe), ktorá je hlavnou vzdelávacou a výskumnou komunitou v Európe a ktorá sa zameriava na digitálnu transformáciu architektúry. Tohtoročnú výročnú konferenciu usporiadala Katolícka univerzita Leuven v Gente a bola venovaná téme Spoločné vytváranie budúcnosti: inklúzia v dizajne a prostredníctvom dizajnu, pričom zahŕňala osobitný seminár zameraný na NEB. Nový európsky Bauhaus je takisto čoraz pevnejšou súčasťou študijných programov architektúry v Európe. Tohtoročná výročná konferencia Európskeho združenia pre vzdelávanie v oblasti architektúry pod názvom Smerom k Novému európskemu Bauhausu v Madride bola plne venovaná tomuto hnutiu. Boj proti zmene klímy a plnenie cieľov udržateľného rozvoja aktuálne formujú akademickú diskusiu o vzdelávaní a profesii. Okrem toho projekt laboratória NEB Bauhaus goes South (Bauhaus smeruje na juh) sa usiluje o vypracovanie učebného plánu v súvislosti s NEB na univerzitách.

Počas fázy spoločného koncipovania NEB sa jasne ukázalo, že zručnosti a poznatky sú kľúčom k urýchleniu transformácie našich spoločností a hospodárstva a poskytujú možnosti tým, ktorí sú v popredí realizácie Európskej zelenej dohody, a to na úrovni členských štátov, ako aj na úrovni EÚ. V rámci NEB sa vypracovalo niekoľko projektov súvisiacich so zručnosťami a s poznatkami a Komisia sa bude naďalej zameriavať na toto odvetvie, a to aj v rámci Európskeho roka zručností v roku 2023. Ako oznámila predsedníčka von der Leyenová na konferencii Bauhaus into the woods (Bauhaus ide do lesa) v novembri 2022, zriadime akadémiu NEB, ktorá bude ponúkať odbornú prípravu a výmenu poznatkov so zameraním na udržateľnú výstavbu, biologické materiály a obehovosť. Projekt sa podporí grantom vo výške 1 milión EUR od spoločného podniku pre európske obehové hospodárstvo využívajúce biologické materiály.

Navyše Rada v júni 2022 prijala odporúčanie o vzdelávaní zameranom na environmentálnu udržateľnosť. S výslovným odkazom na kultúrny a kreatívny rozmer, ktorý NEB prináša do Európskej zelenej dohody, sa v ňom odporúča investovať do ekologického a udržateľného vybavenia, zdrojov a infraštruktúry (budovy, pozemky a technológie) na učenie, spoločenské aktivity a rekreáciu s cieľom zabezpečiť zdravé a odolné vzdelávacie prostredie.

Na medziinštitucionálnej úrovni bolo jednou z najdôležitejších politických zmien prijatie záverov Rady o kultúre, vysokokvalitnej architektúre a zastavanom prostredí ako kľúčových prvkoch iniciatívy Nový európsky Bauhaus v novembri 2021. V záveroch sa členským štátom adresuje výzva, aby podporovali začleňovanie iniciatívy a zásad a prístupov obehového hospodárstva do vnútroštátnych stratégií sociálno-ekonomického a územného rozvoja. V súlade so závermi Rady a správou skupiny OMK zloženej z expertov z členských štátov EÚ o investovaní do vysokokvalitnej architektúry a prostredia na život pre všetkých (2021) obsahuje nedávno prijatý pracovný plán pre kultúru na roky 2023 – 2026 osobitné opatrenie na podporu iniciatívy NEB prostredníctvom výmen siete expertov OMK a pravidelných stretnutí európskych riaditeľov pre politiky v oblasti architektúry s cieľom zvážiť možné iniciatívy na dosiahnutie vysokokvalitného prostredia na život pre všetkých vrátane tých, ktorí žijú vo vidieckych a vzdialených oblastiach, akými sú najvzdialenejšie regióny.

·V novembri 2022 sa začal vykonávať plán transformácie pre blízkosť a sociálne hospodárstvo, podľa ktorého sa sociálne hospodárstvo a miestne podniky EÚ majú stať odolnejšími, zelenšími a digitálnejšími. Celkovo sa na procese spolutvorby zúčastnilo viac ako 400 zainteresovaných strán z príslušných ekosystémov vrátane komunity NEB, ktorá prispela ku konečnému dokumentu či už individuálne, ale aj prostredníctvom osobitného workshopu zorganizovaného na jar 2022. V pláne transformácie sa odkazuje na NEB ako na iniciatívu, ktorá má za cieľ zmobilizovať rôzne komunity na miestnej úrovni, aby sa podieľali na rozvoji udržateľných, obohacujúcich a inkluzívnych projektov. Zvlášť treba poznamenať, že pri riešení významu investícií do sociálnej infraštruktúry sa v dokumente odkazuje na iniciatívu pre cenovo dostupné bývanie, ktorá je hlavnou iniciatívou NEB. Okrem toho sa v pláne transformácie zdôrazňuje význam digitálnych sociálnych inovácií a iniciatívy Tech for good (Technológie, ktoré pomáhajú) pri podpore projektov orientovaných na sociálne účely na základe prístupu zdola nahor.

·Fínska vláda v spolupráci s Európskou komisiou, so švédskou vládou a s estónskou vládou zorganizovala v novembri 2022 podujatie na vysokej úrovni New European Bauhaus Goes Into the Woods (Nový európsky Bauhaus ide do lesa) vo fínskom meste Espoo. Podujatie bolo zamerané na udržateľné obhospodarovanie európskych lesov, ako aj na potenciál biologických materiálov pri uľahčovaní prechodu odvetvia stavebníctva na uhlíkovú neutralitu. Za prítomnosti predsedníčok vlády Fínska a Estónska, ako aj podpredsedníčky vlády Švédska a komisára Sinkevičiusa predsedníčka von der Leyenová oznámila začiatok činnosti akadémie Nového európskeho Bauhausu. Táto iniciatíva sa v kontexte Európskeho roka zručností 2023 zameriava na podporu zelených a digitálnych zručností v odvetví stavebníctva.

Okrem priameho financovania projektov NEB v rámci politiky súdržnosti Komisia pod vedením komisárky Ferreirovej podpísala so všetkými 27 členskými štátmi partnerské dohody a programy na implementáciu fondov politiky súdržnosti na roky 2021 – 2027, do ktorých boli zahrnuté osobitné odkazy na NEB na úrovni partnerskej dohody alebo programu. Tento posilnený záväzok členských štátov spočívajúci v podpore Nového európskeho Bauhausu v programoch politiky súdržnosti dláždi cestu pre jeho ľahšiu realizáciu na regionálnej a miestnej úrovni v období 2021 až 2027. V osobitných operačných programoch sa už počíta s podporou projektov NEB v praxi, napríklad s podporou z Fondu na spravodlivú transformáciu v jednom z nemeckých uhoľných regiónov v Sasku-Anhaltsku.

Druhá séria demonštračných projektov sa zrealizuje v rámci Európskej mestskej iniciatívy, ktorá je súčasťou politiky súdržnosti. V rámci výzvy vyhlásenej na jeseň 2022 sa poskytnú finančné prostriedky z Európskeho fondu regionálneho rozvoja až do výšky 50 miliónov EUR, ktoré sú v rámci NEB určené na podporu inovatívnych riešení výziev, ktorým čelia mestá, a to aj v oblasti: výstavby a obnovy v duchu obehovosti a uhlíkovej neutrality, ochrany a transformácie kultúrneho dedičstva, prispôsobenia a transformácie budov na cenovo dostupné bývanie, ako aj obnovy mestského prostredia.

Komisia bude zároveň ďalej pracovať na začleňovaní NEB do programov EÚ, a to aj v rámci zdieľaného riadenia v prípade politiky súdržnosti, a na zvyšovaní financovania iniciatívy, pričom v rámci misií a klastrov programu Horizont Európa v rokoch 2023 a 2024 sa na cielené výzvy NEB vyčlenia finančné prostriedky vo výške 106,3 milióna EUR. V kontexte Európskeho roka zručností 2023 bude najbližšie udeľovanie cien NEB tematicky zamerané na vzdelávanie a jeho geografický záber sa popri členských štátoch EÚ rozšíri na západný Balkán.

Ak má byť NEB hmatateľný, na hodnotenie projektov a iniciatív sú potrebné jednoznačné kritéria. Komisia spolu s touto správou zverejňuje kompas NEB, čo je prvý hodnotiaci nástroj, ktorý navrhovateľom projektov umožňuje skontrolovať úroveň NEB, ktorú ich projekt dosahuje. Vysvetľuje, čo znamenajú tri hodnoty NEB – udržateľnosť, inklúzia a krása, a zároveň spôsob, ako ich možno integrovať a spojiť so zásadami účasti a transdisciplinarity. Na základe tohto kompasu sa vytvoria podrobnejšie nástroje na hodnotenie, pričom sa začne so zastavaným prostredím. Prvé výsledky by mali byť dostupné v roku 2024.

V prípade niektorých akcií programu, keď sa to považovalo za zvlášť relevantné, sa odkaz uvádza ešte výslovnejšie: je to tak v prípade centier excelentnosti odborného vzdelávania a prípravy (projekty odborného vzdelávania a prípravy združujúce miestnych/regionálnych partnerov z rôznych krajín, ktorí rozvíjajú súbor činností zameraných na vytváranie ekosystémov zručností), aliancií pre inováciu (zameraných na podporu inovácie prostredníctvom spolupráce medzi inštitúciami vysokoškolského vzdelávania, OVP a širším sociálno-ekonomickým prostredím), iniciatívy Európska mládež spolu, ktorá podporuje spoluprácu medzi mimovládnymi organizáciami pôsobiacimi v oblasti mládeže a spoluprácu v oblasti športu (s iniciatívou SHARE – SportHub: Aliancia pre regionálny rozvoj v Európe, ktorá bude naďalej podporovať úlohu športu a fyzickej aktivity ako nástroja hospodárskeho, sociálneho a kultúrneho rozvoja smerom k zdravším a aktívnejším komunitám a nástroja na vytváranie priestoru pre zdravý životný štýl).

V tomto programe sa podobne ako v roku 2022 iniciatíva NEB zaraďuje do zelenej priority, ktorá je jednou zo štyroch celkových priorít programu Erasmus+. Znamená to, že všetky projekty programu vo všetkých dotknutých sektoroch sú vedené k tomu, aby do svojich projektov začlenili tento aspekt.

2.Okrem toho sa očakáva, že k prioritám NEB prispeje aj nový systém mobility pre umelcov a kultúrne subjekty, ktorý bol spustený koncom roka 2022. Z programu Culture Moves Europe (Kultúra hýbe Európou) sa podporia rezidenčné pobyty pre umelcov a iné druhy miestnych činností. Jednou z priorít, ktorú by si usporiadatelia mohli zvoliť pre svoje rezidenčné pobyty, je podpora spoločenskej transformácie v súlade so zásadami a s hodnotami NEB. Výzvy týkajúce sa rezidenčných pobytov sa uverejnia v roku 2023.

2.Projekt partnerstva Worth II je najväčším inkubačným programom EÚ, ktorý je určený pre dizajnérov a kreatívnych pracovníkov v odvetviach životného štýlu. Prostredníctvom tohto programu dizajnéri, MSP, výrobcovia a poskytovatelia technológií spolupracujú na vývoji inovatívnych podnikateľských nápadov založených na dizajne. Rozširujú svoje kapacity v oblasti inovácie a prijímajú rozhodnutia zamerané na priblíženie svojich podnikov ku klimatickej neutralite a k vedúcemu postaveniu v digitálnej oblasti. Dizajn zohráva kľúčovú úlohu pri posilňovaní udržateľnosti, estetiky a inkluzívnosti nových výrobkov a služieb. Preto bola jedna z troch výziev na vyjadrenie záujmu v rámci projektu partnerstva Worth II v rokoch 2021 – 2022 venovaná NEB. 65 partnerstiev s inovatívnymi podnikateľskými nápadmi dostalo možnosť zapojiť sa do inkubačného programu, ktorý im zabezpečí: a) finančnú podporu; b) koučing v oblasti podnikateľskej stratégie a technologického vývoja; c) právne poradenstvo v oblasti práv a ochrany duševného vlastníctva; d) účasť na výstavách a e) vytváranie sietí a profesionálnych prepojení.

6.V tejto súvislosti treba takisto poznamenať, že základné hodnoty NEB sú začlenené do tém programu Horizont Európa týkajúcich sa efektívneho, udržateľného a inkluzívneho využívania energie (klaster 5, destinácia 4, budovy) a zároveň sa vyskytujú aj vo vízii a v misii spoločne programovaného partnerstva Built4People. Napríklad v súčasnosti prebieha téma vo výške 1 milión EUR, ktorá spája NEB a Built4People v pracovnom programe Horizont Európa na roky 2021 – 2022. Cieľom projektu NEBULA je spolupracovať s inovačnými zoskupeniami na problematike zastavaného prostredia so zameraním na otázky, ako je prístup k spolufinancovaniu, partnerské učenie a cezhraničná spolupráca.

3.Komisia sa zasadzuje o zviditeľnenie témy sociálneho, cenovo dostupného a udržateľného bývania. Cenová dostupnosť je kľúčovým prvkom, ktorý chce Komisia v prípade bývania dosiahnuť, najmä v čase hospodárskej nestability, stúpajúcej inflácie, naliehavosti krízovej situácie v oblasti klímy, ale aj energetickej krízy a krízy súvisiacej s bývaním v Európe. V tomto kontexte je najdôležitejšia výstavba a obnova sociálneho a cenovo dostupného bývania. Komisia pomocou NEB prispieva k zvládnutiu tejto výzvy. „Uprednostňovanie miest a ľudí, ktoré/ktorí to najviac potrebujú“, je jednou z tematických osí, na ktorú sa pri realizácii NEB v nadchádzajúcich rokoch bude prihliadať. Iniciatíva za cenovo dostupné bývanie je ako hlavná iniciatíva NEB zameraná na dosiahnutie cieľov Zelenej dohody a vlny obnovy, pretože kladie dôraz na ľudí a inováciu. Jeden projekt, ktorý sa začal realizovať v marci 2022 a je podporovaný z Programu pre jednotný trh (1,2 milióna EUR), má za cieľ vytvoriť Európske združenie pre cenovo dostupné bývanie a otestovať obnovu a výstavbu 20 demonštračných štvrtí. V októbri a novembri 2022 sa začali realizovať ďalšie tri demonštračné projekty – SUPERSHINE, ProLight a drOp – s podporou z programu Horizont Európa (10 miliónov EUR). Tieto projekty predstavujú nadpriemerné úsilie z hľadiska inovácie pri súčasnom testovaní a zavádzaní nových prístupov a metodík v rámci projektov obnovy a výstavby cenovo dostupného bývania (napr. v oblasti zapájania komunít, obnovy susedstva a dobrých životných podmienok obyvateľov, spolupráce a financovania na úrovni viacerých subjektov, využívania digitálnych technológií alebo šírenia výsledkov). Prvé dve výzvy NEB na predkladanie návrhov so zameraním na obnovu a výstavbu sociálneho a cenovo dostupného bývania uplatňujú prístup integrovaného a inteligentného susedstva. To napríklad umožňuje naraz zohľadniť aspekty energie z obnoviteľných zdrojov, architektúry a zelenej infraštruktúry a zároveň zdôrazniť význam hospodárskej obnovy v týchto susedstvách. Tieto projekty budú ukážkou pilotných projektov obnovy v zmysle „demonštračných štvrtí“, ako sa oznámilo v iniciatíve za cenovo dostupné bývanie, pričom sa stanú podkladom na zopakovanie takejto koncepcie a v ich popredí bude obývateľnosť, ako aj najnovšie technologické a sociálne inovácie. Vďaka prístupu využívajúcemu viacero subjektov sa v rámci projektov zmobilizujú medzisektorové odvetvové partnerstvá na miestnej úrovni s cieľom rozvíjať, prispôsobovať, koncipovať nové procesy a technológie (napr. energetická efektívnosť, obehové materiály, modulárne stavebníctvo, inteligentné bývanie, ekodizajn, pomocná automatizácia domácností) v oblasti obnovy a výstavby sociálneho a cenovo dostupného bývania na úrovni štvrtí.

1.Projektom s dosiaľ najväčšou viditeľnosťou je téma programu Horizont Európa týkajúca sa viacerých misií určená pre vlajkové demonštračné projekty NEB, ktorá sa uzavrela 25. januára 2022. Šesť vybraných projektov – CULTUURCAMPUS, NEB-STAR (New European Bauhaus STAvangeR), NEBourhoods, DESIRE (Designing the Irresistible Circular Society), EHHUR (EYES HEARTS HANDS Urban Revolution) a Bauhaus of the Seas Sails – získa financovanie v približnej výške 5 miliónov EUR na projekt, aby mohli realizovať svoje plány v 12 členských štátoch (Belgicko, Česká republika, Nemecko, Dánsko, Grécko, Chorvátsko, Taliansko, Lotyšsko, Holandsko, Portugalsko, Švédsko a Slovinsko), ako aj v Nórsku a Turecku. Budú sa venovať obnove budov, obehovosti, umeniu, kultúrnemu dedičstvu, vzdelávaniu, inteligentným mestám, pobrežným oblastiam, obnove miest a vidieka a ďalším témam.

EURÓPSKA KOMISIA V Bruseli16. 1. 2023 COM(2023) 24 final PRÍLOHA

k SPRÁVE KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV Správa o pokroku Nového európskeho Bauhausu



Nový európsky Bauhaus Kompas



Nový európsky Bauhaus Iniciatíva Nový európsky Bauhaus (NEB) predstavuje faktor umožňujúci zelenú transformáciu našich spoločností a hospodárstva. Vyzýva všetkých Európanov, aby spoločne navrhli a vybudovali udržateľnú a inkluzívnu budúcnosť, ktorá bude krásna pre naše oči, myseľ a dušu. Jej cieľom je transformovať rôzne odvetvia hospodárstva, najmä zastavané prostredie, a tým prispieť k našim klimatickým cieľom a k zvýšeniu kvality života všetkých občanov. Nový európsky Bauhaus aktivuje rôznych aktérov na rôznych úrovniach, od veľkých spoločností po iniciatívy občanov, od národných vlád po mestské rady. Je projektom nádeje a perspektív, ktorý do Európskej zelenej dohody – programu v oblasti klímy – vnáša kultúrny a kreatívny rozmer s cieľom podporiť udržateľnú inováciu, technológiu a hospodárstvo. Iniciatíva zvýrazňuje prínosy environmentálnej transformácie prostredníctvom hmatateľných skúseností na miestnej úrovni. Poskytuje priestor pre tvorbu a experimentovanie založené na týchto prvkoch: ·estetika – kvalita skúseností a štýlu nad rámec funkčnosti, ·udržateľnosť – od klimatických cieľov po obehovosť, nulové znečistenie a biodiverzitu,

·inklúzia – od zhodnotenia rozmanitosti a zabezpečenia rovnosti pre všetkých k prístupnosti a cenovej dostupnosti. Krásny, udržateľný, spoločný Na dosiahnutie cieľov Európskej zelenej dohody a prechodu na udržateľnú spoločnosť je potrebné uskutočniť zásadnú zmenu na mnohých úrovniach. Udržateľnosť možno dosiahnuť len kolektívnym úsilím mnohých aktérov. Na spoločenskej úrovni sa environmentálne inovácie uskutočnia len popri zmenách hospodárskeho rámca alebo mocenských vzťahov. Technologický prechod musí byť podporený väčšími zmenami, ktoré sú zamerané na správanie, svetonázory a paradigmy. Na individuálnej úrovni udržateľnosť zásadným spôsobom závisí od súcitu, empatie, jednoty, tvorivosti a schopnosti meniť paradigmy. Ľudia prijmú alebo podporia zmenu, keď ju uvidia. Kvalita prostredia, v ktorom žijeme, má zásadný význam a pri jej zvyšovaní zohrávajú kľúčovú úlohu umenie a kultúra. Preto staviame na existujúcich rámcoch, ako je systém kvality Baukultur z Davosu. Od nádejí k ambíciám Aby sme spoločne vybudovali budúcnosť vhodnú na život, musíme premeniť naše nádeje na jasné ambície a vytýčiť zrozumiteľné spôsoby, ako ich dosiahnuť. Európska komisia vo svojom oznámení o Novom európskom Bauhause z roku 2021 uviedla nástroje rozvoja s cieľom identifikovať, ako možno hodnoty a zásady iniciatívy premietnuť do konkrétnych projektov. Pomocou stratégie označovania NEB, ktorá je projektom laboratória NEB vedeným Komisiou, sa tento sľub splní tak, že sa poskytne súbor nástrojov na rozpoznanie, opísanie a hodnotenie prvkov kvality vzhľadom na Nový európsky Bauhaus. Stratégia označovania NEB bude fungovať na dvoch rôznych, ale vzájomne prepojených úrovniach: kompas NEB a nástroje NEB na sebahodnotenie. ·V kompase sa stanovujú kľúčové vlastnosti vzorových projektov NEB. Možno ho uplatňovať na širokú škálu typológií: budovy, výrobky, služby, modely vzdelávania atď. Naznačuje aj možné smerovania zmeny s tromi rastúcimi úrovňami ambícií na podporu tvorcov (rozhodnutí a projektov) v najskoršej fáze ich činnosti. ·Nástroje na sebahodnotenie potom doplnia tento rámec ďalšími podrobnosťami a zavedú sa nimi osobitné zoznamy merateľných kritérií pre konkrétne typy projektov.

Tento dokument týkajúci sa kompasu je preto prvým krokom k tomu, aby sa tvorcovia rozhodnutí/projektov pozreli na svoj projekt z viacerých uhlov a identifikovali, kde by bolo možné zvýšiť ich ambície v rámci NEB. Čo je to kompas? Kompas Nového európskeho Bauhausu predstavuje usmerňujúci rámec pre tvorcov rozhodnutí a projektov, ktorí chcú vo svojich činnostiach uplatňovať zásady a kritériá NEB. V kompase sa navrhujú smerovania rozvoja projektov NEB a kladú základy pre podrobnejšie nástroje na hodnotenie. V kompase NEB sa opisujú tri základné hodnoty iniciatívy a sleduje cesta k tomu, aby sa projekt stal skutočne „NEB“. Na dosiahnutie tohto cieľa sa v kompase stanovujú aj tri zásady činnosti, ktoré sa uplatňujú v celom systéme hodnôt. Konkrétnejšie kompas: ·poskytuje príklady toho, čo znamená krásny, udržateľný a spoločný, na troch úrovniach ambícií, ·rozširuje tri základné zásady, ktorými sa vymedzuje spôsob práce v rámci NEB: participatívny proces, viacúrovňová spolupráca a transdisciplinárny prístup, ·zameriava sa na schopnosť projektov NEB testovať a podporovať nové nápady a procesy s dlhodobou víziou, ·vychádza z existujúcich teórií a modelov, pričom zostáva otvorený vývoju v súlade s experimentálnym charakterom iniciatívy, ·bude sa testovať prostredníctvom interakcie s komunitou NEB. Od začiatku panuje v rámci NEB odhodlanie učiť sa zo skúseností a časom sa zlepšovať, ·kompas nenahrádza kritériá výziev na financovanie. Ako kompas funguje? Pre každú hodnotu a pre každú zásadu činnosti sa v kompase NEB uvádzajú tri úrovne ambícií s cieľom inšpirovať a usmerniť koncepciu od prvých fáz projektu. Uskutočňuje sa to hlavne prostredníctvom otázok a príkladov. Cieľom kompasu je vytvoriť realizovateľný a jasný referenčný rámec, ktorý rozlišuje medzi viac a menej ambicióznym úsilím. Každý tvorca rozhodnutí a projektov môže otestovať svoje ambície v rámci NEB pomocou príkladov projektov a usmerňujúcich otázok, ktoré slúžia ako referenčný materiál.

Prvá úroveň ambícií predstavuje východiskovú hodnotu. Na tejto úrovni sa v kompase stanovujú základné prvky projektu Nového európskeho Bauhausu. Len ak sa dosiahne táto úroveň, projekt možno označiť ako projekt Nového európskeho Bauhausu. Druhá a tretia úroveň vychádza z počiatočných vymedzení, ktoré sa rozširujú s rastúcimi ambíciami. Čím vyššia je ambícia, tým viac sa hodnoty a zásady činnosti projektu prepájajú a prekrývajú. Najvyššie úrovne ambícií ukazujú, aký je ideálny konečný stav hodnoty alebo zásady. Každý projekt bude mať svoju špecifickú kombináciu ambícií v závislosti od kontextu a dostupných zdrojov. Pre každú úroveň ambícií všetkých hodnôt a zásad boli vypracované usmerňujúce otázky. Niektoré z nich možno využiť len na začiatku projektu; väčšinu z nich možno uplatniť aj na projekty, ktoré sa už vyvíjajú alebo sa aj dokončili. V závislosti od povahy projektu by sa mohli pridať ďalšie otázky na základe opisu hodnôt a zásad. Na otázky by sa nemalo odpovedať len áno alebo nie, ale všetky otázky by mali viesť k zamysleniu sa nad tým, ako splniť ambíciu. Sila príkladov

Ako pomôcka na pochopenie rôznych úrovní sa pri každom opise ambícií uvádza ako príklad vzorový projekt, a to buď od finalistov cien NEB, alebo od iných príjemcov výziev NEB. Tieto výňatky z textov sa vyberajú preto, lebo najlepšie ilustrujú praktické uplatňovanie určitej úrovne ambícií hodnoty alebo zásady. Okrem toho sa analyzuje šesť projektov na základe všetkých hodnôt a zásad činnosti s cieľom ukázať, ako možno kompas uplatniť na projekt. Rovnako ako iniciatíva Nový európsky Bauhaus sa tento kompas týka aj viacerých politických nástrojov a právnych predpisov. Prehľad týchto odkazov, ako aj zoznam vedeckých zdrojov, ktoré sa použili na získanie systematického prehľadu o úrovniach ambícií, sú uvedené na konci dokumentu. Integrácia hodnôt a zásad Všetky hodnoty a zásady nie sú ako také novinkou, ambíciou NEB však je, aby sa všetkých šesť z nich integrovalo do projektov NEB – aspoň na základnej úrovni. Najvyššie úrovne ambícií v rámci každej hodnoty a zásady vždy zahŕňajú slovo transformácia. V prípade hodnoty udržateľnosti ide o zmenu paradigmy smerom k regenerácii a vytváraniu nového pozitívneho vzťahu k prírode. V prípade hodnoty krásny ide o zmysluplné skúsenosti, ktoré rozširujú vnímanie koncepcie „my“, a v prípade hodnoty spoločný je cieľom prekonať nespravodlivosť na miestnej a globálnej úrovni a zastaralé sociálne modely. Zásady činnosti poskytujú usmernenia k realizácii transformačných projektov. Projekty s najvyššími ambíciami, pokiaľ ide o participatívne procesy, umožňujú komunitám prijímanie rozhodnutí a samoriadenie. Transdisciplinárne iniciatívy uplatňujú spoločný prístup k tvorbe poznatkov medzi ľuďmi, ktorí disponujú miestnymi, tradičnými a akademickými poznatkami. Spolupracujú na viacerých úrovniach a prepájajú lokálne miestne orientované stratégie s celosvetovou sieťou aktérov, pričom zohľadňujú širší globálny vplyv iniciatív. Kompas je štruktúrovaný tak, že kombinácia najvyšších úrovní ambícií každej hodnoty a zásady znamená iniciovanie hlbokej transformácie spôsobu, akým organizujeme naše spoločnosti. Nie je možné žiadne upustenie od hodnoty a zásady v prospech inej (buď jedno, alebo druhé). Skôr sa navzájom posilňujú pri vytváraní nového spôsobu života, ktorý integruje všetky aspekty. To by mohlo mať vplyv na hospodárske modely, riadiace štruktúry a zmýšľanie – čím sa mnohé projekty zaoberajú. Predstavuje to zmenu paradigmy od ťažobných, znečisťujúcich činností a vykorisťujúcich praktík a zmýšľania smerom ku kolektívnemu znovuobjaveniu spravodlivej spoločnosti pre všetkých, ktorá rešpektuje naše planetárne medze. Čelíme klimatickej kríze, strate biodiverzity, rastúcim globálnym nerovnostiam, konfliktom a vojnám, ktoré zasahujú najzraniteľnejších ľudí v našich spoločnostiach, a musíme naraz vyriešiť viaceré vzájomne prepojené krízy. Kompas vedie k želanému a pozitívnemu plánu transformácie, v ktorom sa tri hodnoty – udržateľný, spoločný a krásny – navzájom posilňujú pri vytváraní nového spôsobu života. V rámci mnohých iniciatív, ktoré sa spoločne realizovali v uplynulých dvoch rokoch, sa našli nové spôsoby, ako zmeniť nielen svoj projekt, ale aj organizácie a partnerov, ktorí sú do nich zapojení – a v niektorých prípadoch aj spoločnosť ako celok. Napríklad sa vytvorili nové formy bankovníctva, ktoré rešpektujú ľudí, ktorí to najviac potrebujú; zorganizovali sa projekty hromadného financovania, ktoré sa skutočne posilňujú zdola nahor; našli sa riešenia inšpirované prírodou, vďaka ktorým sa posilnila štruktúra miest; či sa získal nový pohľad na to, čo je hodnotné.

Kompas podnecuje pokrok, aby sme mohli realizovať hodnoty a zásady Nového európskeho Bauhausu pri utváraní transformácie, ktorá je krásna, udržateľná a prepája ľudí a komunity.





Krásny Čo robí službu, online platformu, ulicu alebo sochu krásnou?

Umenie a kultúra v celej svojej rozmanitosti zohrávajú významnú úlohu v tom, aby bol náš život krásny a zmysluplný. V kompase sa stanovujú tri kumulatívne ambície pre krásny projekt: (opätovne) aktivovať kvality daného kontextu a zároveň prispievať k našej fyzickej a duševnej pohode; prepájať rôzne miesta a ľudí a podporovať pocit spolupatričnosti prostredníctvom zmysluplných kolektívnych skúseností a integrovať nové trvalé kultúrne a sociálne hodnoty prostredníctvom tvorby. Okrem osobných preferencií Nový európsky Bauhaus stavia do popredia toho, čo robí projekt krásnym, jeho tvorivý proces. Krásny projekt vznikne vtedy, keď jeho autori investujú kolektívnu citlivosť, inteligenciu a kompetencie do vytvárania pozitívnych a obohacujúcich skúseností pre ľudí nad rámec funkčnosti. Projekt, v ktorom sa skutočne venuje pozornosť jeho kontextu a používateľom, podporuje vzájomnú starostlivosť a môže byť silným hnacím motorom zmien. Krásny AMBÍCIA I: aktivovať Opätovná aktivácia kontextu • zmyslová skúsenosť • estetika Krásny projekt zlepšuje fyzickú a duševnú pohodu jednotlivcov pretože okrem potrieb zohľadňuje aj ich zmysly a emócie. Aktivuje kultúrne, sociálne a prírodné kvality miesta na vytváranie jedinečných a pozitívnych skúseností. Projekt podporuje informovanosť o mieste a dedičstve v celej jeho rozmanitosti pri osvojení vlastnej estetiky. PRÍKLAD Ako by architektúra mala reagovať na neobyčajne krásnu krajinu, ktorá sa vyznačuje mimoriadnou estetikou? Jaskyne Caño de Hierro (Španielsko) boli ukryté pod ruinami a podrastom desiatky rokov. Projekt v Caño de Hierro je súčasťou činnosti, ktorej cieľom je obnoviť dedičstvo Hornachuelos pre ľudí v jeho susedstve a upozorniť na obrovské prírodné, historické a architektonické bohatstvo mesta. Navrhuje sa pešia promenáda. Použité prírodné trstinové debnenie napodobňuje nepravidelnosť jaskýň. Farba ladí s farbou skál. MOŽNÉ USMERŇUJÚCE OTÁZKY: ·Zohľadňuje projekt pohodlie svojich používateľov (napr. z hľadiska materiálov, svetla, ovzdušia, hluku)? Ako ho integruje? ·Zohľadňuje projekt zmyslové vnímanie (zrakové, sluchové, hmatové a čuchové) a emocionálnu citlivosť? Akú skúsenosť ponúka? ·Vyjadruje projekt regionálne/miestne osobitosti a využíva miestne materiály a zručnosti? Ako? ·Prijímajú sa v rámci projektu vlastné estetické rozhodnutia (napr. z hľadiska kompozície, farieb, vyváženosti alebo kompatibility s materiálom)? Ako?

_______________________________________ AMBÍCIA II: prepájať Prepojenie v rámci kontextov • kolektívna skúsenosť • pocit spolupatričnosti Krásny projekt znásobuje príležitosti na zmysluplné sociálne interakcie a kolektívne skúsenosti. Posilňuje pocit spolupatričnosti a obohacuje životy tým, že prepája rôzne miesta a ľudí. Nové väzby, ktoré vznikajú prostredníctvom projektu, podporujú otvorenosť a vzájomnú starostlivosť. PRÍKLAD Multisenzorické múzeum (Holandsko) je projekt na pomedzí výskumu a architektúry. Projekt spoločensky inovuje architektonické procesy tým, že rozvíja metódu spoločného koncipovania, ktorá zapája ľudí so zdravotným postihnutím a architektov do spoločného tvorivého úsilia. Výsledkom je atraktívny priestor, ktorý vťahuje návštevníka múzea prostredníctvom všetkých zmyslov (sluch, hmat, čuch, zrak, pohyb), čím vzniká architektonické vyjadrenie inklúzie a dialógu, a tým otvára nový spôsob, ako zažiť návštevu múzea. MOŽNÉ USMERŇUJÚCE OTÁZKY ·Poskytuje projekt atraktívne a pohodlné priestory, ktoré prepájajú ľudí v rôznych prostrediach? Ako? ·Prináša projekt pocit komunity ľuďom z rôznych prostredí a s odlišnými perspektívami? Ako posilňuje tento pocit komunity? ·Poskytuje projekt príležitosti dozvedieť sa o nových nápadoch, miestach alebo ľuďoch? Ako? ·Je projekt interaktívny? Ponúka príležitosti na stretnutia alebo objavy? Ako môže prebiehať interakcia účastníkov s projektom? _______________________________________ AMBÍCIA III: integrovať Umožnenie tvorby • zmena hodnôt • dlhodobé hnutie

Krásny projekt umožňuje tvorbu a kolektívnu premenu miest, životného štýlu a komunít, s ktorými sa stotožňujeme. Integruje nové kultúrne a sociálne hodnoty, najmä prostredníctvom zmysluplnej skúsenosti so širšou koncepciou „my“ (vrátane sveta iných organizmov než človeka). Snaží sa pritom predvídať budúce transformácie a môže viesť k vzniku dlhodobého hnutia. PRÍKLAD Baubotanik (Nemecko) je inovatívna forma udržateľnej architektúry, ktorá čiastočne nahrádza technické stavebné materiály živými, rastúcimi stromami. Konštrukcie Baubotanik sa ďalej rozvíjajú počas celej životnosti. Vyvíjajú sa spoločne s prírodou a prekonávajú rozpor medzi zastavaným a živým prostredím. Starostlivosť a údržba sa tu chápu ako kreatívny proces založený na spolupráci, ktorý formuje budúci vývoj. Táto súhra ľudskej činnosti a rastu rastlín posilňuje pocit komunity a vyzdvihuje estetiku prírody – obrazy, vône, zvuky a pocity. MOŽNÉ USMERŇUJÚCE OTÁZKY ·Môžu účastníci na základe projektu premýšľať o svojom spôsobe života a pretvárať ho? Ako to môžu urobiť? ·Vytvára projekt nové napĺňajúce zvyky? O aké zvyky ide a ako vznikajú? ·Existujú úvahy o budúcich potrebách používateľov projektu? Ako by projekt mohol pristupovať k tomuto dlhodobému premýšľaniu? ·Má projekt pozitívny transformačný účinok na životy účastníkov? Ako mení životy? Udržateľný Kompas NEB kladie dôraz na konečné ciele v záujme ich dosiahnutia (i dosiahnutia ambícií) a na environmentálnu stránku udržateľnosti, pretože na sociálnu stránku je zameraná aj tretia hodnota NEB – spoločný. V kompase sa preto zachováva vymedzenie použité v európskom rámci GreenComp, ktoré znie: „Udržateľnosť je uprednostňovanie potrieb všetkých foriem života a planéty tak, že sa zabezpečí, aby ľudská aktivita nepresahovala planetárne medze.“ Základná ambícia udržateľnosti v kompase sa týka konvenčných prvkov, ako je schopnosť zachovať alebo predĺžiť použiteľnosť, a ďalšia úroveň zohľadňuje celý systém projektu. Najvyššou ambíciou je regenerácia prírody a obnovenie spojenia s ňou. Dôsledky uplatňovania týchto troch hodnôt (napr. dosah na životný štýl, vzťahy a hospodárstvo, niekedy zahrnuté aj v širšom vymedzení udržateľnosti) sú uvedené na konci dokumentu ako súhrn hodnôt.

Udržateľný AMBÍCIA I: zmeniť využitie Ochrana • oprava, opätovné použitie, zníženie • modernizácia, obnova Cieľom udržateľného projektu je zmeniť využitie, aby sa zabránilo vplyvu na životné prostredie a aby sa takýto vplyv znížil, a podporiť trvácnosť, prispôsobivosť a recyklovateľnosť. Je zameraný na prehodnotenie služieb, výrobkov a miest v záujme zníženia znečistenia a vplyvu uhlíka a minimálneho využívania zdrojov, materiálov a energie. Zaoberá sa úrovňou životného cyklu výrobkov. Projekty, ktoré sú zamerané na zmenu využitia, zohľadňujú vplyv, ktorý má ich iniciatíva na životné prostredie, a majú ambíciu znížiť svoju environmentálnu stopu. PRÍKLAD Drevený pavilón BUGA (Nemecko) vyzdvihuje nový prístup k digitálnym dreveným konštrukciám. Pôsobivá drevená strecha sa rozprestiera 30 metrov nad priestorom určeným na verejné podujatia, pričom využíva minimálne množstvo materiálu a zároveň vytvára jedinečný architektonický priestor. Vďaka inovatívnemu systému výstavby možno celú strechu opätovne zmontovať na novom mieste a zrecyklovať na konci životnosti konštrukcie. MOŽNÉ USMERŇUJÚCE OTÁZKY ·Ako by mohol projekt riešiť svoje potreby spôsobom, ktorý je menej náročný na materiály, napr. spoločným využívaním zdrojov? ·Môže sa využívanie predĺžiť, napr. obnovou alebo zabezpečením opraviteľnosti alebo modernizácie projektu? Ako by sa to dosiahlo? ·Je možné znížiť vplyv projektu na životné prostredie, napr. znížením používania energie, vody, pesticídov, CO2 alebo iných škodlivých látok? Ako? ·Môžu byť komponenty alebo prvky nahradené prírodným materiálom alebo inými menej škodlivými zdrojmi? Ako? ·Dali by sa uprednostniť riešenia v oblasti energie z obnoviteľných zdrojov, ktoré sú priaznivé pre biodiverzitu? Ako? _______________________________________ AMBÍCIA II: uzavrieť cyklus (Priemyselný) systém • obehovosť • transformácia odpadu

Cieľom udržateľného projektu je uzavrieť cyklus, znížiť lineárne procesy alebo ich transformovať na obehové procesy, aby sa dosiahlo nulové znečistenie. Zaoberá sa rozsahom (priemyselného) systému. Projekty, ktoré uzatvárajú cyklus, aktívne zapájajú všetkých ostatných aktérov do cyklu koncipovania, výroby, používania a vyraďovacej fázy v rámci svojej iniciatívy. PRÍKLAD Modulárny systém budov Vivihouse (Rakúsko) otvára svet stavebníctva širšej verejnosti. Tento prispôsobiteľný stavebný systém s dlhou životnosťou pozostáva z modulárnych drevených nosných konštrukcií zmontovaných z udržateľných materiálov, ako sú baly slamy, ktoré slúžia ako izolácia. Prostredníctvom projektu sa používatelia, projektanti, remeselníci a spoločnosti vyzývajú, aby si osvojili modulárny systém a spoločne preskúmali nové formy tvorby miest v rámci obehového hospodárstva. MOŽNÉ USMERŇUJÚCE OTÁZKY ·Je iniciatíva v súlade so zásadami obehového hospodárstva, napr. s uzavretím celého cyklu materiálov alebo transformáciou odpadu? Ako? ·Spolupracujú medzi sebou všetky zainteresované strany, ktoré sú súčasťou cyklu? Akým spôsobom? ·Existuje prehľad o vplyve uhlíka, materiáloch, energii alebo tokoch odpadovej vody pred použitím výrobku, budovy alebo zásahu, počas toho alebo po tom? Ako? ·Existuje akčný plán nulového znečistenia, napr. ovzdušia, vody a pôdy? Ako to bude fungovať? ·Riešia sa v rámci projektu nepriame vplyvy v čase a priestore a kompromisy medzi rôznymi opatreniami v oblasti udržateľnosti? Ako sa to rieši? _______________________________________ AMBÍCIA III: regenerovať Ukladanie oxidu uhličitého • posilnenie biodiverzity • obnova a rozširovanie prírodného prostredia • zmena paradigmy, zmena správania Cieľom udržateľného projektu je vrátiť viac, než sa vezme, posilniť, a nie oslabiť biodiverzitu, a stimulovať obnovu a rozširovanie prírody. V rámci regeneračného aspektu udržateľnosti sa zohľadňuje aj to, ako kontexty a prostredia ovplyvňujú svetonázory, paradigmy a správanie. Zaoberá sa úrovňou ekosystému.

Iniciatívy v tomto rozmere zohľadňujú celý ekosystém, v ktorom pôsobia, a vplyv svojho projektu na biodiverzitu a prírodné zdroje v čase a priestore. PRÍKLAD Projekt regenerácie systému plážových dún (Španielsko) sa zaoberá plážami v Barcelone a jej okolí, ktoré sú súčasťou husto osídlenej oblasti vystavenej veľkému tlaku z dôvodu vysokej logistickej, mestskej a turistickej hodnoty. Cieľom projektu je chrániť a regenerovať plážové duny prostredníctvom súboru opatrení, ktoré prispievajú k zvýšeniu informovanosti o význame dún pre životné prostredie. Zaoberá sa aj zlepšením infraštruktúry a prístupu k plážam, aby si všetci mohli vychutnať tieto cenné prírodné lokality. MOŽNÉ USMERŇUJÚCE OTÁZKY ·Vracia iniciatíva viac, než si berie, napr. ukladaním oxidu uhličitého v budovách? Ako? ·Existuje pochopenie vnútorného fungovania (prírodného) ekosystému, vďaka čomu by sa mohla obnoviť krajina alebo biodiverzita? Ako na to projekt vplýva? ·Existuje vízia spoločenskej zmeny v dôsledku zmeny správania alebo zmienka o zmene paradigmy? Ako sa to bude riešiť? Spoločný Tretia základná hodnota Nového európskeho Bauhausu vychádza z koncepcie inklúzie a obohacuje ju o pojmy rovnosť, prístupnosť a cenová dostupnosť. Vychádzajúc z týchto základných prvkov sa v kompase identifikujú rastúce úrovne ambícií, pričom sa kladie dôraz na hlavnú myšlienku, ktorou je poskytnúť a zabezpečiť rovnaký prístup k príležitostiam a zdrojom pre všetkých a podporovať výmeny medzi kultúrami, ľuďmi rôzneho pohlavia a všetkých vekových kategórií. Kompas NEB v súlade s duchom spolupatričnosti zachováva pozitívny, otvorený a nediskriminačný prístup, ktorý ide nad rámec zaradenia sociálnych skupín do zoznamu alebo kategórie na základe rozdielov medzi nimi. Preto sa na žiadnu z nich výslovne neodkazuje. Spoločný AMBÍCIA I: začleniť Rovnosť • prístupnosť • priorita priradená znevýhodneným ľuďom

Inkluzívny projekt poskytuje prístupnosť (fyzickú, kognitívnu, psychologickú atď.) a cenovú dostupnosť pre všetkých bez ohľadu na pohlavie, rasový či etnický pôvod, náboženstvo či vieru, postihnutie, vek alebo sexuálnu orientáciu. Rovnaké zaobchádzanie a rovnosť príležitostí majú zásadný význam, ale nemožno ich považovať za samozrejmosť, preto je dôležité prioritu priradiť menej zastúpeným jednotlivcom, skupinám a komunitám. PRÍKLAD Cristobal de Moura Green Street (Španielsko) je projekt parku v Barcelone. Projekt zahŕňa cenovo dostupné nájomné bývanie a poskytuje ľuďom s menšími hospodárskymi zdrojmi príležitosť užívať si život aj v prostredí takéhoto parku. Zahŕňa aj materské školy, sociálne centrá, verejnú posilňovňu, coworking a iné sociálne, kultúrne a vzdelávacie zariadenia, ktoré môžu využívať rôzne skupiny. MOŽNÉ USMERŇUJÚCE OTÁZKY ·Je projekt ľahko a rovnako prístupný? V akom zmysle? ·Je projekt cenovo dostupný? Ako môže byť projekt cenovo dostupnejší? ·Zohľadňuje projekt potreby menej zastúpených komunít? Ktorých? Ako? _______________________________________ AMBÍCIA II: upevniť Prekonávanie segregácie • zastúpenie a sociálna stabilita • spoločné využívanie zdrojov a príležitostí Inkluzívny projekt podporuje a vyrovnáva vzťahy medzi používateľmi a/alebo komunitami, pričom chráni zásadu rovnakého zaobchádzania a sociálnej spravodlivosti v priebehu času. Inklúzia a otvorený prístup k službám sú zabezpečené formálnymi štrukturálnymi mechanizmami, ako sú nástroje financovania, obchodné modely, plánovanie, politiky, právne predpisy a iné inštitucionalizované procesy. PRÍKLAD Mestská škola architektúry v Borlänge (Švédsko) je nástrojom demokracie. V škole sa deti a mladí ľudia učia o fyzickom prostredí, ako aj o procese budovania komunity. Po zapojení sa deti stanú členmi expertnej skupiny, ktorá pomáha projektantom vybudovať obec. Je to spôsob, ako do plánovania začleniť perspektívu dieťaťa, ale aj stanoviť právo každého dieťaťa slobodne vyjadrovať svoje názory vo všetkých záležitostiach, ktoré sa ho týkajú, ako je to v prípade zastavaného prostredia. MOŽNÉ USMERŇUJÚCE OTÁZKY

·Zaisťuje projekt sociálnu spravodlivosť v priebehu času? Ako? ·Ponúka projekt rovnaké zdroje a príležitosti? Akým spôsobom? ·Pomáha projekt prekonať segregáciu medzi rôznymi komunitami? Aké nástroje možno zaviesť na dosiahnutie tohto cieľa? _______________________________________ AMBÍCIA III: transformovať Podpora spoločných sociálnych hodnôt • spoločenský rozvoj a kolektívny rast • nové spôsoby spolužitia Inklúziou sa podnecujú nové spôsoby spolužitia, pričom stavia na solidarite a spolupráci, zvyšuje povedomie o diskriminácii a nespravodlivosti. Inkluzívny projekt sa stáva vzorom, ktorý možno zopakovať, a má potenciál prekonať zastarané sociálne modely, vytvárať hodnotu a prinášať výhody transformácie na spoločenskej úrovni, a tým ovplyvňovať svetonázory, paradigmy a sociálne správanie. PRÍKLAD Borgo Sostenibile Figino (Taliansko) je jedným z prvých projektov sociálneho a spoločného bývania v Taliansku. Experimenty, ktoré sa uskutočnili na účely jeho koncipovania a tvorby, pomohli definovať sektor sociálneho bývania v Miláne, a to nielen vytvorením cenovo dostupných bytových štvrtí, ale aj podporou rozvoja udržateľných komunít založených na spolupráci. Prítomnosť spoločných priestorov a služieb umožňuje obyvateľom organizovať každodenné aktivity so svojimi susedmi a podieľať sa na nich, a tým z nich urobiť kľúčových aktívnych aktérov pri zlepšovaní ich životných podmienok a situácie. MOŽNÉ USMERŇUJÚCE OTÁZKY ·Podporuje projekt nové formy spolužitia? Aké nástroje možno zaviesť na dosiahnutie tohto cieľa? ·Má projekt ambíciu prekonať zastarané a nespravodlivé sociálne modely? Ako sa to plánuje dosiahnuť?

Zásady činnosti Projekt NEB by si mal osvojiť tri zásady činnosti: participatívny proces, viacúrovňová spolupráca a transdisciplinárny prístup. V týchto zásadách sa opisuje proces, prostredníctvom ktorého by mal projekt fungovať a pracovať na dosiahnutí najvyššej úrovne ambícií v rámci týchto troch hodnôt.

Prácou naprieč disciplínami, odvetviami a úrovňami riadenia a otvoreným a rovnocenným zapojením všetkých by mal projekt zabezpečiť, aby sa ním podporoval spravodlivý výsledok transformácie, ktorý je nielen akceptovaný, ale aj prospešný pre všetkých a rešpektuje systémové a úzke vzťahy medzi zložitými sociálnymi, environmentálnymi a štrukturálnymi faktormi. Vďaka práci v oblastiach, kde sa dané tri zásady prekrývajú, by projekt mal viesť aj znalostiam a poznatkom, ktoré možno preniesť do iných projektov alebo oblastí poznatkov. Participatívny proces Táto zásada sa týka miery, v akej sú komunity ovplyvnené projektom zapojené do fázy koncipovania, prijímania rozhodnutí a realizácie. Vychádza z predpokladu, že projekt NEB bude vždy zapájať občiansku spoločnosť alebo zástupcov sociálnych skupín (ďalej len „zainteresované strany“) vo vysoko participatívnom rámci. Proces by mal pri vymedzení a realizácii projektu smerovať k rovnocenným vzťahom a mal by miestnej komunite zabezpečiť schopnosť riadiť kľúčové procesy alebo výsledky alebo by jej mal umožniť iniciovanie a samoriadenie budúcich opatrení v dlhodobom horizonte. Participatívny proces AMBÍCIA I: konzultovať Informácie • dialóg • konzultácie Participatívny projekt zahŕňa už zavedené komunikačné kanály a účasť zainteresovaných strán. Na tejto prvej úrovni ambícií sa zúčastňujú na rôznych činnostiach od výmeny informácií o projekte až po konzultácie, ktoré sú základom pre prijímanie rozhodnutí. Tok informácií je statický a zväčša jednostranný: tok informácií sa uskutočňuje od vlastníkov projektu k jeho publiku a potom naspäť.

PRÍKLAD V rámci projektu zameraného na novú koncepciu otvorených priestorov Weimar Bauhaus Campus (Nemecko) sa venovala osobitná pozornosť integrácii rôznych požiadaviek študentov, ktorí sú používateľmi projektu; v rámci tejto snahy sa organizovali týždenné konzultácie na zabezpečenie transparentnej výmeny informácií počas celého procesu výstavby. MOŽNÉ USMERŇUJÚCE OTÁZKY ·Poskytujú sa v rámci projektu zainteresovaným stranám informácie? Ako? ·Je známe, kto by mohol byť vylúčený z projektu? Ako áno, kto? ·Do akej miery projekt umožní príspevok zainteresovaných strán? _______________________________________ AMBÍCIA II: spoločne tvoriť Výmena • kroky spoločného projektu • spolutvorba Participatívny projekt zapája zainteresované strany ako kľúčových partnerov a poradcov do vymedzenia a/alebo spolutvorby pravidiel a cieľov projektu. Vznikajúce nápady sa rozvíjajú spoločne v rámci projektu a jeho zainteresovaných strán. Tok informácií je dynamický, výmeny prebiehajú na rovnocennej úrovni a informácie sa koncipujú spoločne. PRÍKLAD V procese spoločného koncipovania s cieľom navrhnúť budúcnosť vojvodského paláca v Rivalte (Taliansko) sa zaviedli participatívne procesy, ktoré idú nad rámec tradičných konzultácií a zapájajú verejnosť popri širokej škále zainteresovaných strán a expertov. Proces vychádzal z paralelného procesu spoločného koncipovania medzi tvorcami politík a výskumnými pracovníkmi. MOŽNÉ USMERŇUJÚCE OTÁZKY

·Spracuje sa v rámci projektu príspevok zainteresovaných strán? Ako? ·Sú ľudia ovplyvnení projektom zahrnutí do prijímania rozhodnutí? Ako a akým spôsobom? ·Je cieľom projektu spolupracovať so zainteresovanými stranami? Ako? ·Oslovuje projekt ľudí, ktorí sú vylúčení z ich činnosti? Ako sa to plánuje dosiahnuť? _______________________________________ AMBÍCIA III: samoriadenie Partnerstvo • spoločné opatrenia • samoriadenie komunity Cieľom participatívneho projektu je umožniť zainteresovaným stranám rokovať so subjektmi s rozhodovacou právomocou o kompromisoch a zapájať sa do nich vo všetkých fázach životného cyklu projektu (koncipovanie, riadenie, realizácia, monitorovanie a hodnotenie) a umožňuje komunite prijímať rozhodnutia a riadiť projekt. PRÍKLAD Cieľom projektu Arkkiho model vzdelávania prostredníctvom účasti (Fínsko) je umožniť deťom uskutočniť pozitívnu zmenu vo svojom prostredí a demokratizovať proces projektovania miest. Najvýraznejším výsledkom programu je, že niektoré deti sa rozhodli pokračovať v rozvíjaní nápadov, tvorbe modelov, prezentovaní návrhov a zabezpečovaní financovania na realizáciu nápadov vo svojom okolí. Využili poznatky, ktoré nadobudli, aby prezentovali svoje nápady tvorcom politík, a získali politickú a peňažnú podporu pre projekt. MOŽNÉ USMERŇUJÚCE OTÁZKY ·Umožňujú a podporujú sa v rámci projektu miestne iniciatívy nad rámec realizácie projektu? Ako? ·Je cieľom projektu umožniť zainteresovaným stranám prevziať (právne) vlastníctvo? Ako? ·Je cieľom vlastníkov projektu stať sa nadbytočnými, čo umožní komunite prevziať činnosť? Akým spôsobom?

·Aké opatrenia sa v rámci projektu prijímajú s cieľom začleniť osoby, ktoré sú ovplyvnené koncipovaním, a zabezpečiť ich zastúpenie pri prijímaní rozhodnutí?

Viacúrovňová spolupráca Na predvídanie účinkov, ktoré môžu mať globálne otázky na miestny rozmer a naopak (napr. účinky vnútroštátnych predpisov v oblasti kvality ovzdušia na miestne prostredie, vplyv činnosti začatej na úrovni mestskej časti na čistenie oceánov…), je potrebná viacúrovňová spolupráca na všetkých úrovniach, vo všetkých oblastiach a časových obdobiach. V rámci viacúrovňového projektu NEB by mala prebiehať účinná výmena horizontálne (s partnermi) aj vertikálne (s ostatnými subjektmi pôsobiacimi na inej úrovni) a potom postúpiť k dobre vymedzenému rámcu spolupráce, ktorý by integroval obe tieto úrovne. Najvyššou ambíciou viacúrovňového projektu NEB je nájsť spôsoby, ako dosiahnuť transformačný vplyv nad rámec jeho počiatočnej úrovne, a preklenúť miestny a globálny rozmer, čím sa prepoja zainteresované strany na rôznych úrovniach, ktoré majú podobné účely. Pritom kombinuje miestne orientovaný prístup so systémovým myslením. Účinná viacúrovňová spolupráca by mala vytvárať prenosné riešenia, ktoré možno rozširovať na ďalšie úrovne, a tak šíriť poznatky medzisektorovým spôsobom a aktivovať cezhraničné experimentovanie s novými nápadmi. Viacúrovňová spolupráca AMBÍCIA I: pracovať na miestnej úrovni Spolupráca medzi obcami • sieť, koalície • neformálna spolupráca Viacúrovňový projekt NEB horizontálne prepája neformálne siete (napr. skupiny jednotlivcov, mestské časti…) a/alebo formálne inštitúcie (napr. odborné útvary, politické skupiny…) a/alebo s nimi spolupracuje s cieľom ovplyvniť miestne prostredie na život na základe miestne orientovaného prístupu. PRÍKLAD Odbor sociálnej činnosti, vzdelávania a kultúry na mestskom úrade vypracoval projekt komunitnej tvorivej siete Santa Maria da Feira (Portugalsko) s cieľom zapojiť „miestne subjekty a služby, organizácie občianskej spoločnosti, miestne komunity a mnohé ďalšie príslušné zainteresované strany“ do participatívnej siete miestnej správy, aby im pomohli spolupracovať na sprístupnení umenia pre všetkých.

MOŽNÉ USMERŇUJÚCE OTÁZKY: ·Prebieha v rámci projektu spolupráca s miestnymi sieťami a kolektívmi? Aké činnosti sa v rámci neho zavádzajú na tento účel? ·Je projekt zameraný na ovplyvňovanie miestneho prostredia na život? Ako? ·Rozvíja sa v rámci projektu miestny prístup? Ako sa to dosahuje? ______________________________________ AMBÍCIA II: pracovať na všetkých úrovniach Nadnárodné inštitúcie • členské štáty EÚ • miestne a regionálne orgány Viacúrovňový projekt NEB vertikálne prepája neformálne siete (napr. skupiny jednotlivcov, mestské časti) a/alebo formálne inštitúcie (napr. vláda, správy…) na rôznych úrovniach (napr. jednotlivé obce s regionálnymi orgánmi, miestne štúdie s medzinárodnými výskumnými programami) a spolupracuje s nimi s cieľom presadzovať iniciatívy na jednotlivej úrovni nad rámec ich vlastného rozmeru (napr. miestne, regionálne, národné…). PRÍKLAD Nový projekt Immaginario Scientifico Science Centre (Taliansko) je nové múzeum, ktorého cieľom je zapojiť „verejnosť do života medzinárodnej komunity, vďaka ktorej sa Terst stal ‚mestom vedy’“. V rámci projektu sa do koncipovania a zriadenia úzko zapojili regionálne a obecné orgány a talianske ministerstvo pre univerzity a výskum. MOŽNÉ USMERŇUJÚCE OTÁZKY

·Prebieha v rámci projektu spolupráca so sieťami a/alebo s inštitúciami, ktoré pôsobia mimo samotnej úrovne projektov (napr. od miestnej po regionálnu úroveň, od národnej po medzinárodnú úroveň…)? Aké činnosti sa v rámci neho zavádzajú na tento účel? ·Funguje projekt na rôznych úrovniach (napr. mestská časť a mesto, jedna škola so sieťou štátnych škôl…)? Ako to umožňuje? ·Je cieľom projektu vytvoriť vplyv na rôznych úrovniach? Ako sa to plánuje dosiahnuť? AMBÍCIA III: pracovať na globálnej úrovni Viacúrovňový vplyv • medzisektorová spolupráca • vzťahy medzi globálnym severom a globálnym juhom Viacúrovňový projekt NEB, ktorý funguje na globálnej úrovni, má širší transformačný vplyv nad rámec svojej pôvodnej, miestnej úrovne uplatnenia a prepája siete a/alebo (medzi)vládne inštitúcie, ktoré majú na rôznych úrovniach podobné účely, pričom sa zaoberajú budúcnosťou celého ekosystému. PRÍKLAD Projekt Erasmus+ VITA (Rumunsko) je projekt založený na nadnárodnej spolupráci medzi tromi univerzitami v Rumunsku, Taliansku a Nórsku, ktorého cieľom je podnietiť vzdelávanie o medzikultúrnych zmenách a riadiť rôzne vzdelávacie tradície medzi kultúrami. Do tohto projektu sa zapojili viaceré regionálne a vnútroštátne orgány a vznikla aj sieť spolupracovníkov z európskych krajín, ktoré čelia podobným problémom, s cieľom spolupracovať v prebiehajúcom procese. Cieľom projektu je aj šírenie zistení a metodiky v celej Európe, ale aj v iných oblastiach a odvetviach. MOŽNÉ USMERŇUJÚCE OTÁZKY ·Je cieľom projektu dosiahnuť globálny transformačný vplyv? Ako? ·Zohľadňuje projekt miestny vplyv a jeho súvislosť s budúcnosťou celého ekosystému? Aké opatrenia sa plánujú zaviesť na tento účel? Transdisciplinárny prístup Cieľom projektov NEB by malo byť prepájanie poznatkov z rôznych oblastí a odborníkov z rôznych oblastí. Zaoberajú sa riešeniami, ktoré ovplyvňujú rôzne aspekty projektu – sociálne, ekonomické, kultúrne, umelecké, architektonické, ekologické atď. Transdisciplinárne pracovné postupy takisto podnecujú riešenia, ktoré možno uplatniť v rôznych disciplínach a oblastiach a nie sú obmedzené len na jednu oblasť.

Projekt NEB, ktorý sa začína ako multidisciplinárna spolupráca, by mal dosiahnuť pokrok smerom k integrácii výsledkov z rôznych disciplín. V konečnom dôsledku by mal upevniť vedecké odborné znalosti v spoločnosti tým, že sa bude opierať o poznatky osôb z neakademického prostredia a verejnosti. Transdisciplinárny prístup AMBÍCIA I: byť multidisciplinárny Rozmanitosť disciplín • rôzne vzdelávacie prostredia • vymedzenie spoločného problému Cieľom multidisciplinárneho projektu NEB je riešiť spoločný problém v rámci jednej oblasti poznatkov. Pracovať multidisciplinárnym spôsobom znamená pracovať nezávisle popri iných disciplínach, ktoré sa zaoberajú podobnými témami. PRÍKLAD Projekt zameraný na transformáciu obytnej budovy zo 60. rokov v Papagose (Grécko) podporuje procesy spolupráce medzi vedúcimi pracovníkmi Gréckeho inštitútu pasívnych budov (HPHI), certifikovanými dizajnérmi pasívnych budov, inžiniermi a technikmi zo všetkých odvetví a obchodných a technických oddelení spoločností. MOŽNÉ USMERŇUJÚCE OTÁZKY ·Prebieha v rámci projektu spolupráca s rôznymi disciplínami? Ako ich prepája? ·Existuje vymedzenie jedno problému, ktoré je spoločné pre rôzne zainteresované strany? Ako ste sa k nemu dopracovali? ·Koľko rôznych vzdelávacích prostredí je zapojených? Mohli by sa zapojiť ďalšie? ·Do akej miery disciplíny spolu súvisia, napr. urbanisti spolupracujúci s architektmi (veľká súvislosť) alebo biológovia spolupracujúci s umelcami (malá súvislosť)? Aký systém zavádza projekt na vytvorenie prepojení medzi nimi? _______________________________________

AMBÍCIA II: byť interdisciplinárny Tvorba poznatkov • intenzita komunikácie • integrácia výsledkov Interdisciplinárny projekt NEB je zameraný na riešenie spoločného problému alebo problému zahŕňajúceho dve alebo viac akademických disciplín alebo oblastí poznatkov. Pracovať interdisciplinárnym spôsobom znamená spolupracovať s inými disciplínami pri dosahovaní spoločného cieľa. PRÍKLAD V projekte Barcelona Superblocks (Španielsko) administratívu koordinovali rôzne oddelenia a interdisciplinárne tímy prepájajúce odborníkov na územné plánovanie, zelené oblasti, mobilitu, geografov, inžinierov, umelcov a architektov. MOŽNÉ USMERŇUJÚCE OTÁZKY ·Aká je intenzita komunikácie? Ako je riadená? ·Vytvárajú sa nové poznatky? ·Sú výsledky navzájom integrované? Ako? _______________________________________ AMBÍCIA III: ísť nad rámec disciplín Neakademické partnerstvá • interakcia s ľuďmi mimo akademického prostredia • zapojenie verejnosti • proces spolupráce • úroveň (úrovne) interakcie Cieľom projektu NEB, ktorý ide nad rámec disciplín, je integrovať formálne aj neformálne poznatky s cieľom dosiahnuť spoločný cieľ. Usiluje sa prepojiť ľudí z politických, sociálnych a hospodárskych oblastí s verejnosťou, aby preskúmali možnosti a realizovali nové príbehy. Tým, že vychádza z miestnych, ako aj tradičných poznatkov a kultúrnych noriem a hodnôt, sa zameriava na doplnenie a transformáciu vedeckých poznatkov v prospech spoločnosti.

PRÍKLAD Cieľom medzinárodných, interdisciplinárnych magisterských programov na katedre medzinárodných programov v oblasti udržateľného rozvoja (IPSD) na Univerzite aplikovaného umenia vo Viedni (Rakúsko) je vzdelávať študentov, ako pristupovať ku globálnym výzvam, a to „zvážením transdisciplinárneho prístupu, ktorý zahŕňa neakademických a spolupracujúcich partnerov a zainteresované strany zo všetkých spoločenských skupín“ od začiatku projektu. MOŽNÉ USMERŇUJÚCE OTÁZKY ·Sú neformálni znalostní partneri zapojení do tvorby poznatkov? Ako? ·Pripisuje sa rovnaká hodnota formálnym aj neformálnym poznatkom? Ako? ·Majú spoločný cieľ? Ako sa to plánuje kolektívne dosiahnuť? ·Je zavedený proces spolupráce, ktorý uľahčuje prepojenie rôznych oblastí poznatkov? Ako to funguje?



Uplatňovanie kompasu Každú hodnotu a zásadu činnosti vymedzenú v kompase možno uplatniť na širokú škálu transformačných akcií. Osobitosť tohto nástroja – a Nového európskeho Bauhausu – však spočíva v kombinácii všetkých troch hodnôt a zásad činnosti. Úplný projekt NEB musí obsahovať všetky tri hodnoty a zásady činnosti aspoň na úrovni 1. Na ďalších stranách uvádzame sériu prípadových štúdií, ktoré majú odlišnú povahu (zastavané prostredie, výrobok, model vzdelávania, zapojenie komunity), úroveň a fázu vývoja. Projekty sú umiestnené na kompase na základe ambícií, ktoré ich autori vyjadrili v rôznych médiách (aplikácia, tlačová správa atď.). Najvyššie úrovne ambícií vždy zahŕňajú už uvedené kvality – preto nie je možné, aby projekt „preskočil“ na tretiu úroveň ambícií bez toho, aby riešil výzvy prvej a druhej úrovne. V prípade každej prípadovej štúdie stručný text ukazuje, ako projekt dosahuje – alebo nedosahuje – tri po sebe nasledujúce úrovne ambícií. Meniace sa logo kompasu predstavuje celkové umiestnenie projektu na kompase.

Korzo Zálesie

Revitalizácia nábrežia Malého Dunaja pre voľnočasové aktivity Slovensko (2022) Opis projektu Korzo Zálesie je príbehom znovuobjavenia Malého Dunaja v Zálesí. Ide o viacročný projekt na transformáciu zanedbaného nábrežia rieky na živú vidiecku promenádu. Ponúka priestor na prechádzky v prírode, objavovanie fauny a flóry, oddych pre vodákov, turistov, cyklistov a miestnych obyvateľov. Miesto, ktoré bolo kedysi skládkou na brehu rieky, sa premenilo na atraktívnu časť regiónu. Estetika zásahu časom splynie s okolitou prírodou. Všetky obrázky: Korzo Zálesie © Európska únia, 2022

Korzo Zálesie Revitalizácia nábrežia Malého Dunaja pre voľnočasové aktivity Slovensko (2022) Krásny AMBÍCIA III: integrovať

Kombinácia rôznych architektonických prvkov vytvára synergický účinok, a tak sa promenáda stala magnetom, ktorý priťahuje neustály tok nových návštevníkov a podnecuje ich, aby si užívali na mieste strávené chvíle a oddychovali [ambícia I]. Dôležitým cieľom projektu bolo vizuálne a esteticky zladiť promenádu s prírodným charakterom rieky a prepojiť ľudí, aby zažili a vychutnali si krásu nedotknutej prírody [II]. Revitalizáciou nábrežia rieky sa posilnila jeho estetika a kvalita a miesto získalo nový význam, pričom sa tu budú môcť konať aj kultúrne podujatia (výstavy, koncerty, stretnutia zamerané na environmentálne vzdelávanie atď.) [III]. Udržateľný AMBÍCIA I: zmeniť využitie Ochrana prírody je najvyššou prioritou projektu Malý Dunaj, ktorého hlavným cieľom je vytvoriť dlhodobý a udržateľný harmonický vzťah medzi obcou a prírodou, pričom stavia na jej obnove po rokoch ničenia a zanedbávania [I]. Spoločný AMBÍCIA I: začleniť Projekt je bezbariérový a navrhnutý tak, aby bol voľne a otvorene prístupný rôznym skupinám ľudí, pričom osobitná pozornosť sa venuje inklúzii detí a starších ľudí [I]. Cieľom projektu je okrem toho vytvoriť živú komunitu, kde sa rôzne skupiny môžu pokojne združovať, stretávať a komunikovať [III]. Projekt takisto predstavuje inovatívne spôsoby premýšľania o vzťahu medzi ľuďmi a prírodou, obcou a chránenou oblasťou. Upriamuje pozornosť komunity na jej zodpovednosť za stav životného prostredia a vytvára pozitívny príklad regenerácie krajiny, na ktorý možno ľahko nadviazať [III].

Korzo Zálesie Revitalizácia nábrežia Malého Dunaja pre voľnočasové aktivity Slovensko (2022)

Participatívny proces AMBÍCIA III: samoriadenie V rámci projektu sa zavádza systém aktívnej účasti zdola, pričom sa začína od obyvateľov obce Zálesie. Aktívni ľudia a kreatívni pracovníci najprv vymyslia projekt, spolupracujú s komunitou [I], spoločne sa uchádzajú o podporu obce, hľadajú finančné zdroje [II], realizujú a zodpovedajú za spoločnú prácu v komunite [III] a rozvíjajú ďalšie projekty. Viacúrovňová spolupráca AMBÍCIA II: pracovať na všetkých úrovniach Miestni aktivisti na dobrovoľnej báze realizujú a plnia ciele, ktoré si stanovili na začiatku [I], ale potom sa projekt riadi v spolupráci s expertmi a so zástupcami štátnych, profesijných organizácií, zástupcami obce a samosprávnym krajom [III]. Finančné prostriedky na realizáciu sa okrem toho poskytujú z rôznych štátnych schém, nadácií, od darcov, ale aj zo zdrojov EÚ (program Interreg) [II]. Transdisciplinárny prístup AMBÍCIA III: ísť nad rámec disciplín Okolo projektu je združená stabilná komunita aktívnych ľudí všetkých vekových kategórií s rôznymi poznatkami, skúsenosťami a zručnosťami [II]. Projekt inovatívne spája komunitu, kultúru, ochranu prírody, vzdelávanie a cestovný ruch do jedného harmonického celku [III].



Hal5 Viacúčelové centrum v mestskej časti Belgicko (2017) Opis projektu

Hal5 je finančne sebestačná dočasná prestavba opustenej chránenej železničnej haly. Projekt iniciovala mestská časť. Poskytuje cenovo dostupný priestor a podporuje interakciu, v rámci ktorej sa prepájajú sociálne organizácie, podnikatelia a susedia. Projekt zahŕňa stravovaciu zónu s pohostinstvom, sociálnu predajňu potravín, priestory na podujatia, parkúrové haly pre dospelých a deti, sociálne organizácie, pražiareň kávy, pekáreň s krátkym dodávateľským reťazcom, mestské poľnohospodárstvo a záhradu, kde si možno natrhať kvety. ​

Hal5 Viacúčelové centrum v mestskej časti Belgicko (2017) Krásny AMBÍCIA III: integrovať Projekt poskytuje prívetivé, príjemné a krásne mestské prostredie napriek nízkemu rozpočtu, ktorý je k dispozícii na jeho rozvoj [I]. Úlohou tunajšej architektúry je poskytnúť príjemný spoločný priestor pre ľudí [II], identifikovať príležitosti a poukázať na ne, prestavať budovu, aby sa v nej dalo prebývať, integrovať ju späť do mesta a často a rozmanitým spôsobom ju využívať. Je to žiarivý príklad kvality mestského života [III]. Udržateľný AMBÍCIA III: regenerovať Z hľadiska environmentálneho rozvoja bol projekt vybudovaný hlavne z opätovne používaných materiálov (tehly, kontajnery…). Vďaka používaniu nových tepelných čerpadiel je celková spotreba elektriny a plynu pod priemernou úrovňou [I]. Okrem toho sa voda zo strechy opätovne používa v ekologickom mestskom poľnohospodárstve a kvetinovej záhrade [II], ktoré takisto aktívne zlepšujú biodiverzitu v mestskej časti [III]. Spoločný AMBÍCIA III: transformovať

Cieľom projektu je poskytnúť cenovo dostupné priestory a služby [I] pre širokú škálu obyvateľov mesta (ľudia z miestnej komunity, podnikatelia, dobrovoľníci atď.) s rôznymi úrovňami príjmu („hipsteri“, rodiny v núdzi atď.) a vytvoriť novú formu spolužitia [III]. V rámci niektorých aktivít, ktoré sa uskutočňujú v hale (predajňa potravín, športové kluby, kultúrne centrá), sa ponúkajú výhodné podmienky pre znevýhodnených používateľov a zavádzajú systémy, ako sú dvojité ceny. Pracovné programy vytvorené sociálnou organizáciou pomohli miestnym mladým ľuďom s ťažkosťami nájsť si prácu na bežnom trhu práce v rámci Hal5 [II].

Hal5 Viacúčelové centrum v mestskej časti Belgicko (2017) Participatívny proces AMBÍCIA III: samoriadenie Projekt sa začal prostredníctvom zapojenia občianskej spoločnosti. Nezisková organizácia vznikla na základe rovnakých cieľov a prepojila rôznych nájomcov a ďalšie zainteresované strany (sociálni a kultúrni partneri, podnikatelia, mestská časť). Tým sa vytvorila silná (právne uznaná) sieť, ktorá sa v uplynulých rokoch rozšírila a posilnila, keď sa zapojili investori, dodávatelia a keď sa vytvorili nové partnerstvá vrátane partnerstva s miestnym orgánom. Prostredníctvom Hal5 sa stierajú hranice medzi architektom, klientom a staviteľom. Viacúrovňová spolupráca AMBÍCIA II: pracovať na všetkých úrovniach Tento projekt začala skupina miestnych obyvateľov [I]: videli potenciál miesta a mali nápady, schopnosť koncipovania a kapacitu na usmerňovanie s cieľom prepojiť obyvateľov, združenia a úrady. Pokiaľ ide o kultúrny rozvoj, Hal5 a mesto Leuven spolupracovali aj na poskytovaní cenovo dostupného priestoru na podujatia pre miestne organizácie [II]. Aktívnym zapojením občianskej spoločnosti (a miestnej samosprávy) sa vytvorila aj podporná a znalostná základňa pre trvalú prestavbu tejto chránenej pamiatky, ktorá by sa potom mohla potenciálne zopakovať inde v Európe [III]. Transdisciplinárny prístup AMBÍCIA III: ísť nad rámec disciplín Úspech projektu spočíva v spolupráci medzi rôznymi odborníkmi: verejnosťou, architektmi, podnikateľmi, učiteľmi, hudobníkmi, výrobcami potravín a ďalšími. Tejto rôznorodej skupine ľudí sa podarilo uplatniť formálne a neformálne poznatky na dosiahnutie spoločného cieľa [III].





MadreProject Škola miest a výroby chleba Taliansko (2021) Opis projektu MadreProject je jedinečná škola, ktorá podnecuje účastníkov, aby vnímali chlieb ako spôsob, akým prepojiť miestne komunity, miesta a postupy. Cieľom je vzdelávať členov komunity, aby sa starali o životné prostredie, budúcich podnikateľov, ktorí môžu mať sociálny vplyv a viesť dialóg v kontexte, v ktorom pôsobia, a pekárov, ktorí vnímajú sieť, ktorej sú súčasťou, a prínosy všestranného prístupu.

MadreProject Škola miest a výroby chleba Taliansko (2021) Krásny AMBÍCIA III: integrovať MadreProject (opätovne) aktivuje ekosystém miest v Chiaravalle [I], pričom aktivity školy prebiehajú v rôznych obnovených budovách so zmeneným využitím (bývalé hospodárstvo, pamätník Padiglioni atď.). Prepája účastníkov [II] v rámci tvorivej a kolektívnej skúsenosti s výrobou chleba [III] a povzbudzuje ich, aby komunikovali so svojím kultúrnym, sociálnym a prírodným prostredím, a tým posilňovali svoj pocit spolupatričnosti [II]. A napokon projekt je vybudovaný ako participatívne umelecké dielo, ktoré umožňuje študentom spoločné koncipovanie (napríklad mobilná pekáreň) [III].

Udržateľný AMBÍCIA III: regenerovať MadreProject ponúka model vzdelávania, ktorý učí ľudí, aby chránili svoje životné prostredie [I]. Ide však ešte ďalej, pretože zavádza poznatky o systémovom myslení a humánnej ekológii, ktoré by spolu s konkrétnymi aktivitami mohli zmeniť svetonázor a správanie účastníkov [III]. Okrem toho projekt zahŕňa plán regenerácie 10 hektárov opustených poľnohospodárskych polí [III], čím by sa skrátil dodávateľský reťazec [II] a zvýšil počet pracovných príležitostí vo vidieckej oblasti Chiaravalle (Miláno). Spoločný AMBÍCIA II: upevniť Projekt sa pri dosahovaní svojich cieľov spolieha na solidaritu a spoluprácu [I]: spustenie kampane hromadného financovania nakoniec prispeje k otvoreniu pekárskej školy, ktorá má potenciál opätovne aktivovať mestskú časť, a to z kultúrneho a sociálneho hľadiska. Z vyzbieraných peňažných prostriedkov sa budú financovať aj štipendiá na prilákanie znevýhodnených študentov [II].

MadreProject Škola miest a výroby chleba Taliansko (2021) Participatívny proces AMBÍCIA III: samoriadenie Počas pilotného týždňa projektu MadreProject sa zhromaždili účastníci v procese spoločného koncipovania [II] s cieľom nastaviť smerovanie školy, ktorá je „založená na kolektívnej inteligencii“. Navrhuje sa v ňom, aby si každý študent vytvoril vlastnú cestu vzdelávania na základe svojich potrieb a záujmov [II]. Škola sa prezentuje ako horizontálny, sebareflexívny model vzdelávania [III]. Projekt MadreProject podporilo aj mesto Miláno kampaňou hromadného financovania, čo predstavuje inovatívny mechanizmus financovania projektov koncipovaných zdola nahor, do ktorých sú zapojené neziskové organizácie a obyvatelia. V rámci kampane hromadného financovania sa zhromaždila podpora od 360 darcov, vďaka čomu sa projekt mohol realizovať [III]. Viacúrovňová spolupráca

AMBÍCIA I: pracovať na miestnej úrovni MadreProject stavia na rôznorodej koalícii aktérov (z prostredia neziskových organizácií, akcelerátorov startupov) pôsobiacich na miestnej, regionálnej a celoštátnej úrovni. Miláno ho vybralo, aby sa zapojil do inovatívneho mechanizmu financovania, a zároveň bol pevne ukotvený na okresnej úrovni, v Chiaravalle. 360 darcov, ktorí sa podieľali na hromadnom financovaní projektu, a mnohé zapojené organizácie tvoria formálnu a neformálnu sieť na miestnej úrovni [I]. Transdisciplinárny prístup AMBÍCIA III: ísť nad rámec disciplín Projekt je výsledkom spoločného úsilia (…) neziskovej organizácie, ktorá sa špecializuje na regeneráciu prostredníctvom kultúry, akcelerátora startupov so sociálnym vplyvom a pekára, pestovateľa obilnín, spoluzakladateľa združenia PAU (Panificatori Agricoli Urbani – Pekári pôsobiaci v mestskom poľnohospodárstve). Tieto subjekty kombinujú a odovzdávajú medzisektorové odborné znalosti [II] s cieľom prekonať spoločné výzvy [II]. Zapojením účastníkov z rôznych prostredí a s rôznou úrovňou znalostí v oblasti výroby chleba sa umožňuje partnerské učenie a využívanie formálnych aj neformálnych poznatkov [III].



Flaux Kvetinová hmota Nemecko (2022) Opis projektu Inovatívny textilný materiál vyrobený z kvetinového odpadu poskytuje riešenie na zníženie množstva odpadu spojeného s kvetmi. Realizácia má spočívať v presmerovaní kvetinového odpadu zo skládok do výroby ekologických materiálov, recyklovateľný odpad, ktorý je spojený s kvetmi, sa nasmeruje do vhodných recyklačných procesov, čím sa ponúknu alternatívy k neudržateľným materiálom a umožní sa obehovosť v priemysle.

Flaux

Kvetinová hmota Nemecko (2022) Krásny AMBÍCIA I: aktivovať Cieľom projektu Flaux – kvetinová hmota je vytvoriť jedinečný zážitok [I] pre používateľov koncipovaním prírodných procesov a materiálov. Udržateľný AMBÍCIA II: uzavrieť cyklus Projekt má za cieľ znížiť množstvo kvetinového odpadu prostredníctvom obehového hospodárstva, koncepcie „od kolísky ku kolíske“ a bojovať proti strate biodiverzity. Cieľom projektu je však zmierniť a znížiť negatívne vplyvy neudržateľných alternatív [II] k používaniu kvetinového odpadu, a nie regenerácia ekosystémov. Spoločný AMBÍCIA I: začleniť Cieľom projektu je zvýšiť povedomie a zlepšiť rodovú rovnosť v podnikateľskom ekosystéme startupov pre ženy z etnických menšín, ktoré sú v ňom v súčasnosti nedostatočne zastúpené [II]. Zakladatelia sú si okrem toho vedomí detskej práce a nútenej práce v iných častiach sveta, pričom ich cieľom je vytvoriť obchodnú štruktúru, ktorá zachováva rovnosť, transparentnosť a vysledovateľnosť procesu.



Flaux Kvetinová hmota Nemecko (2022) Participatívny proces AMBÍCIA I: konzultovať V súčasnosti je projekt vo fáze šírenia koncepcie a obchodného modelu, ktorý chce vytvoriť [I]. Cieľom projektu je však vybudovať silnú komunitu miestnych zainteresovaných strán venujúcich sa pestovaniu kvetov, kde sú všetky strany rovnako a spravodlivo zapojené do systémov zhodnocovania. Viacúrovňová spolupráca AMBÍCIA III: pracovať na globálnej úrovni Cieľom projektu je otestovať projekt v Thajsku v prvej fáze, potom uplatniť koncepciu v Európe a vytvoriť sieť zainteresovaných strán vrátane prepojení s trhmi s kvetmi a potenciálnymi investormi a podporovateľmi prostredníctvom správy o údajoch z pilotnej schémy. Transdisciplinárny prístup AMBÍCIA I: byť multidisciplinárny Projekt funguje vnútrosektorovým a interdisciplinárnym spôsobom a realizujú ho dvaja budúci podnikatelia, experti z odvetvia, mimovládna organizácia (MVO) a inkubátory pôsobiace v rovnakom odvetví.





Drevený pavilón BUGA návrh inštitútu ICD/ITKE a Univerzity v Štutgarte Nemecko (2019) Opis projektu Drevený pavilón BUGA vyzdvihuje nový prístup k digitálnym dreveným konštrukciám. Pôsobivá drevená strecha sa rozprestiera 30 metrov nad priestorom určeným na verejné podujatia, pričom využíva minimálne množstvo materiálu a zároveň vytvára jedinečný architektonický priestor. Pavilón vybudoval interdisciplinárny tím zložený z architektov, inžinierov, vedcov, remeselníkov a verejných zainteresovaných strán. Vďaka inovatívnemu systému výstavby sa môže celý opätovne zmontovať na novom mieste a úplne zrecyklovať na konci životnosti konštrukcie.

Drevený pavilón BUGA návrh inštitútu ICD/ITKE a Univerzity v Štutgarte Nemecko (2019) Krásny

AMBÍCIA III: integrovať Pavilón je koncipovaný spôsobom, ktorý používateľom ponúka pozitívnu zmyslovú skúsenosť a venuje osobitnú pozornosť svetlu, akustike, atmosfére a kvalite priestorov [I]. Konštrukcia je inšpirovaná ulitou ježoviek. Vďaka flexibilite je toto miesto vhodné na prijímanie veľkých skupín ľudí a ponúka vysokokvalitnú kolektívnu skúsenosť [II]. Okrem toho možno tunajšiu architektúru považovať za „kultúrny prostriedok“, ktorý ponúka možnosť dozvedieť sa viac o zohľadňovaní životného cyklu a opätovnom používaní pri koncipovaní [III]. Udržateľný AMBÍCIA II: regenerovať Pri koncipovaní pavilónu sa zohľadňuje recyklovateľnosť [I], ale aj zásady opätovného použitia a obehovosti [II]: môže sa buď demontovať a postaviť na novom mieste viackrát, alebo sa môže použiť na výrobu novej energie prostredníctvom regenerácie tepla. Prvky, ktoré tvoria konštrukciu, sú z dreva a sú vyrobené zodpovedne, aby mali negatívnu uhlíkovú stopu [III]. Spoločný AMBÍCIA I: začleniť Pavilón je svojou koncepciou inkluzívny: nevytvára žiadne fyzické prekážky a môže byť verejne a otvorene prístupný pre všetkých bez akýchkoľvek rozdielov [I].

Drevený pavilón BUGA návrh inštitútu ICD/ITKE a Univerzity v Štutgarte Nemecko (2019)

Participatívny proces AMBÍCIA I: konzultovať Projektový tím udržiaval nepretržitý dialóg s verejnosťou, aktívne komunikoval o pokroku v oblasti výskumu prostredníctvom prezentácií, publikácií a rozhovorov [I]. Pavilón sa od začiatku budoval v spolupráci s verejnými predstaviteľmi, miestnymi tesármi a robotickými integrátormi. Viacúrovňová spolupráca BEZ JASNÉHO ODKAZU Opis projektu otvorene neodkazuje na rozmery viacúrovňovej spolupráce z hľadiska pojmov vymedzených v kompase. Transdisciplinárny prístup AMBÍCIA III: ísť nad rámec disciplín Projekt prepája akademických pracovníkov s odvetvím a miestnymi remeselníkmi prostredníctvom inovatívneho prístupu založeného na spoločnom koncipovaní, ktorý integruje digitálnu výrobu do stavebnej kultúry tradičnej remeselnej výroby [III]. Spolupráca medzi robotmi a človekom prináša nové možnosti v oblasti dizajnu, inžinierstva a výroby.



Arkkiho model vzdelávania prostredníctvom účasti Fínsko (2007)

Opis projektu Arkkiho model vzdelávania prostredníctvom účasti je model participatívneho vzdelávania z Fínska, ktorého cieľom je umožniť deťom zapojiť sa do procesu projektovania miest. Model bol testovaný vo Vietname (2018) a v Bangkoku (2020) a zapojil deti do tvorby nápadov týkajúcich sa miest zohľadňujúcich potreby detí.

Arkkiho model vzdelávania

prostredníctvom účasti Fínsko (2007) Krásny AMBÍCIA III: integrovať Cieľom projektu je kombinovať etické, sociálne a ekologické otázky v procese učenia sa prostredníctvom nápadov týkajúcich sa dizajnu. V tomto procese účastníci hodnotia, čo je pre nich v živote dôležité. Hlavným cieľom projektu je podporiť rozvoj detí, aby sa stali eticky zodpovednými členmi spoločnosti a ľudstva [III]. Projekt ďalej podnecuje kreativitu a úvahy o tom, ako formovanie životného prostredia ovplyvňuje životy ľudí. Uskutočňuje sa to prostredníctvom kolektívnej skúsenosti spolupráce medzi dospelými a deťmi [II] a rozvíjaním vnímania krásy prostredníctvom interakcií na úrovni jednotlivca a komunity. Udržateľný AMBÍCIA I: zmeniť využitie

Hľadisko udržateľnosti nie je v projekte jasne vymedzené, ale naznačuje holistický pohľad na udržateľné procesy a riešenia v oblasti miest. Zapojené deti sa učia o inovatívnych a realizovateľných riešeniach pre materiály, solárnu energiu, verejnú dopravu a samy ich navrhujú. Spoločný AMBÍCIA II: upevniť Medzi kľúčové ciele, pokiaľ ide o inklúziu, patrí: zahrnutie názorov a návrhov detí do územného plánovania od samého začiatku [I], rozvíjanie zručností, vďaka ktorým sa deti stanú aktívnymi občanmi [II] a porozumejú zastavanému prostrediu, ako aj niekoľkým kľúčovým oblastiam a disciplínam.

Arkkiho model vzdelávania

prostredníctvom účasti Fínsko (2007) Participatívny proces AMBÍCIA III: samoriadenie Základom modelu je vytvoriť a otestovať participatívny prístup, ktorý zahŕňa deti v každej fáze územného plánovania [I], koncipovať projekty a rozvíjať občianske zručnosti a schopnosť ovplyvňovať. S deťmi sa nielen konzultuje, ale sú zahrnuté aj do fázy spoločného koncipovania, v ktorej navrhujú svoje vlastné riešenia a ich nápady sa realizujú [II]. Poznatky a skúsenosti, ktoré deti nadobudli, niektorým z nich umožnili rozvinúť nápad transformačného projektu vo svojej mestskej časti, prezentovať ho subjektom prijímajúcim rozhodnutia a získať peniaze na jeho realizáciu [III]. ​ Viacúrovňová spolupráca

AMBÍCIA III: pracovať na globálnej úrovni Projekt funguje na všetkých úrovniach a v spolupráci s viacerými zainteresovanými stranami sa úspešne realizujú hlavné zásady a poznatky z iných projektov vo Vietname, v Thajsku a Grécku. Za 20 rokov existencie sa model realizoval v spolupráci s miestnymi orgánmi, školami a komunitami z príslušných krajín, ako aj s medzinárodnými organizáciami, ako je UNICEF a Save the Children. ​ Transdisciplinárny prístup AMBÍCIA III: ísť nad rámec disciplín

Arkkiho model vzdelávania funguje nad rámec disciplín pretože architektúru a územné plánovanie chápe ako multidisciplinárne javy a holisticky kombinuje oblasti STEAM (veda, technológie, inžinierstvo, umenie a matematika) s humanitnými a so spoločenskými vedami a posilňuje medziodborové vzdelávanie [II]. Projekt je navyše založený na reálnych procesoch a stavia na poznatkoch a názoroch komunít, detí, rôznych skupín používateľov [III] atď.



Kreatívne laboratórium Krater Slovinsko (2021) Opis projektu KRATER je výrobný priestor vedený komunitou určený pre odborníkov z ekologicko-sociálnej praxe, ktorý vyrástol zo zanedbaného staveniska pripomínajúceho kráter neďaleko centra Ľubľany. Jednotlivé výrobné prevádzky – papierenská dielňa, drevárska dielňa, dizajnérske laboratórium zamerané na huby a útočisko pre opustené črepníkové rastliny – sú zamerané na výrobu materiálov, vytváranie postupov a aliancií ohľaduplných k životnému prostrediu, ktoré podnecujú mestské komunity, aby na krajinu a seba navzájom nazerali novými očami.

Kreatívne laboratórium Krater Slovinsko (2021) Krásny

AMBÍCIA II: prepájať Projekt Krater sa zameral na vytvorenie vizuálne príťažlivých priestorových zásahov, v ktorých sa premietli jeho základné rámce. V projekte partnerskí dizajnéri a architekti vyvážili svoje kreatívne návrhy týkajúce sa zásady nulového odpadu, nízkej technickej náročnosti, participatívnej zásady a zásady permakultúry. Práca na opustenom stavenisku a plánovanie budovania infraštruktúry využitím použitých predmetov alebo zostatkových materiálov predstavovali pre projekt Krater výzvu, aby sa vytvoril silný estetický jazyk, ktorý by mohol zmeniť stereotypné vnímanie nevyužitých mestských plôch v očiach cieľových skupín [I]. S cieľom zabezpečiť, aby nové priestorové zásahy zahŕňali záujmy aj iných než ľudských obyvateľov, sa projekt Krater pripojil k zoonomickému hnutiu [II]. Udržateľný AMBÍCIA III: regenerovať Hlavným cieľom projektu Krater je predstaviť nové cesty pre kultúru ekologických materiálov v mestskom prostredí. Pretvorením opusteného staveniska sa ukázal jeho potenciál pre získavanie [I] a spracovanie [II] udržateľných materiálov a biokultúrnu regeneráciu. [III] Zriadili sa nové výrobné jednotky v snahe: predstaviť ľuďom výrobné cykly, ku ktorým zvyčajne nemajú prístup, skúmať a rozvíjať udržateľné postupy dizajnu s použitím vlákien, dreva a pôdy a zapojiť sa do činností, ako je spracovanie inváznych rastlín na papierovú buničinu na výrobu ručne vyrábaných papierových listov alebo kvetináčov. Spoločný AMBÍCIA II: upevniť Projekt Krater je integrovaný do mestských verejných priestorov a rozhodovacie procesy vedie skupina miestnych obyvateľov, ktorí koordinujú každodenné činnosti v priestore [II]. Keďže skupina ľudí zapojených do projektu je rôznorodá, projekt Krater dokáže v plnej miere prilákať zmiešané publikum používateľov, aby sa zapojili do jeho verejného programu. Kreatívne workshopy, dni otvorených dverí, rozhovory a stretnutia v Krateri sú bezplatné, a teda plne prístupné verejnosti. Krater ponúka parkovacie miesto pre cyklistov a rampu, ktorá umožňuje ľahký prístup na miesto pre ľudí s obmedzenou pohyblivosťou. [I] Aktivity projektu Krater sa propagujú prostredníctvom rôznych komunikačných kanálov s cieľom sprístupniť program používateľom, ako sú starší ľudia, miestni obyvatelia a mládež.

Kreatívne laboratórium Krater Slovinsko (2021)

Participatívny proces AMBÍCIA II: spoločne tvoriť Krater je výsledkom päťročného participatívneho výskumného projektu združenia Trajna, ktoré pracuje na prehodnotení riadenia inváznych druhov v mestskom prostredí. Projekt sa mohol realizovať vďaka radu úspešných partnerstiev, z ktorých vzišla komunita jednotlivcov a kolektívov, ktoré sa chceli združiť, aby podporili a rozšírili svoje interdisciplinárne postupy.​Krater so zainteresovanými stranami v spolupráci so slovinským združením pre permakultúru a so združením prostoRož zorganizovali stretnutia zamerané na prieskum lokalít a priestorové plánovanie a viac ako 15 seminárov o spoločnej tvorbe [II]. Týždenné stretnutia, ktoré boli otvorené pre verejnosť s cieľom prilákať budúcich používateľov lokality, zahŕňali činnosti, ako je budovanie chodníkov, navrhovanie vonkajšieho nábytku a výstavba čistiarne odpadových vôd. Viacúrovňová spolupráca

AMBÍCIA II: pracovať na všetkých úrovniach Testovaním participatívnych procesov pre priestorový manažment sa v rámci projektu Krater združili subjekty prijímajúce rozhodnutia, obyvatelia, kreatívni pracovníci, výskumníci a mimovládne organizácie [I], aby získali nové prístupy k práci s prírodou v meste. Na základe príkladu projektu Krater dokázali miestne samosprávy znížiť náklady na údržbu, pretože otvorili nevyužité zelené plochy pre organizácie, ktoré majú záujem obnoviť ich materiálový a ekologický potenciál. Transdisciplinárny prístup AMBÍCIA III: ísť nad rámec disciplín Projektoví partneri sa vyzývajú, aby svoje disciplinárne poznatky presunuli do nových oblastí činnosti a vytvorili tak hybridné metodiky zaznamenané vo výsledkoch projektu. Vzhľadom na súčasné globálne výzvy, ktoré si vyžadujú prepojenie spoločenských a prírodných vied [II], vytvára projekt Krater priestor pre interakciu interdisciplinárnych poznatkov a prístupov. Dizajnéri projektu pôsobia nielen ako transformátori vedeckých zistení, ale aj ako aktívni spolutvorcovia výskumu a inovatívnych nápadov [III].

Spôsob práce Kompas bol vytvorený v troch fázach, ktoré zahŕňali: 1. preskúmanie náhodnej vzorky prihlášok do súťaže o ceny NEB za rok 2021 s cieľom nájsť potenciálne úrovne ambícií medzi rôznymi aspektmi projektov, ktoré by mohli súvisieť s hodnotami, so zásadami činnosti a s rozmermi, ktoré sme identifikovali; 2. určenie troch úrovní ambícií pre každú hodnotu a každú zásadu, porovnanie koncepčného základu s existujúcimi vedeckými modelmi a literatúrou, objasnenie čiastkových rozmerov; 3. porovnanie koncepčného rámca hodnôt a zásad so strategickými politickými dokumentmi z oznámenia o Novom európskom Bauhause z roku 2021 a zároveň v prípade potreby prispôsobenie jazyka alebo koncepcií existujúcim podmienkam alebo zásadám politiky.













Krásny VEDECKÉ PRÁCE A SPRÁVY Beardsley, Monroe. 1982. The Aesthetic Point of View (Ithaca, N.Y: Cornel University Press) Davos Declaration. (2018). https://davosdeclaration2018.ch/ Fisher, Berenice and Joan Tronto. (1990). ‘Towards a Feminist Theory of Care’, in E. Abel and M. Nelson, eds., Circles of Care. (Albany, N.Y.: State University of New York Press). Kennedy-Reid, Sherry. (2014). Towards Redefining Individual-Collective Transformative Learning: A Duality Approach. Kenrick, Douglas T et al. (2010). ‘Renovating the Pyramid of Needs: Contemporary Extensions Built Upon Ancient Foundations’, in Perspectives on psychological science: a journal of the Association for Psychological Science, Vol. 5,3: 292-314. doi:10.1177/1745691610369469 Koltko-Rivera M.E. (2006). Rediscovering the Later Version of Maslow’s Hierarchy of Needs: Self-Transcendence and Opportunities for Theory, Research, and Unification. Review of General Psychology. 2006;10(4):302-317. doi:10.1037/1089-2680.10.4.302

Lambert N.M., Stillman T.F., Hicks J.A., Kamble S., Baumeister R.F., Fincham F.D. ‘To Belong Is to Matter: Sense of Belonging Enhances Meaning in Life’, in Personality and Social Psychology Bulletin, 1418-1427. doi:10.1177/0146167213499186 Marković, Slobodan. (2012). ‘Components of aesthetic experience: aesthetic fascination, aesthetic appraisal, and aesthetic emotion’, in i-Perception Vol. 3,1: 1-17. doi:10.1068/i0450aap Osman, Mariana & Abu Bakar, Aisyah & Bachok, Syahriah & Ibrahim, Mansor & Abdullah, Alias. (2015). Sustainable Wellbeing Objective Indicators: Basic Necessities, Complimentary Needs and Desired Opportunities. Pallasmaa, Juhani. (2019). ‘Design for Sensory Reality, From Visuality to Existential Experience’, in Architectural Design, Special Issue: The Identity of the Architect: Culture & Communication, Vol. 89, 6: 22-27. Panksepp, Jaak & Panksepp, Jules. (2013). ‘Toward a cross-species understanding of empathy’, in Trends in neurosciences, Vol. 36, 8: 489-496. doi: 36. 10.1016/j. tins.2013.04.009. Rural Urban Framework, and 51N4E. (2021). The Things Around Us: 51N4E and Rural Urban Framework. (CCA/JOVIS Verlag). Santayana, Georges. (1896). The Sense of Beauty Shusterman, Richard. (2004). ‘Complexities of Aesthetic Experience: Response to Johnston’, in The Journal of Aesthetic Education, vol.38, 4:109-112 Starr, G. Gabriella. (2015). Feeling Beauty, The Neuroscience of Aesthetic Experience. (Cambridge Mass.: MIT Press). Tronto, Joan C. (1998). ‘An Ethic of Care’, in Generations 22, 3

Wong, Paul. (2021). From Viktor Frankl’s Logotherapy to the Four Defining Characteristics of Self-Transcendence (ST). doi:10.31234/osf.io/76bm9. Wu, Susie & Fan, Peilei & Chen, Jiquan. (2015). Incorporating Culture into Sustainable Development: A Cultural Sustainability Index Framework for Green Buildings. Sustainable Development. 24. 10.1002/sd.1608. Wuthnow, Robert. (1978). ‘Peak Experiences: Some Empirical Tests’, in Journal of Humanistic Psychology, Vol.18: 59-76. Zumthor, Peter. (2006). Atmospheres: Architectural Environments, Surrounding Objects. (Birkhäuser). Dimitrova, Elena, Lavenir, Marie-Laure, McMahon, Paul, Mūrniece, Baiba, Musso, Stefano Francesco, Nagy, Gergely, Rauhut, Christoph, Rourke, Grellan D., Sciacchitano, Erminia and Selfslagh, Bénédicte (revised edition November 2020) European Quality Principles for EU-funded Interventions with potential impact upon Cultural Heritage. Európska komisia, Generálne riaditeľstvo pre vzdelávanie, mládež, šport a kultúru. (2021) Towards a shared culture of architecture: investing in a high-quality living environment for everyone: report of the OMC (Open Method of Coordination) group of EU Member State experts, 2021, Publications Office

Udržateľný VEDECKÉ PRÁCE A SPRÁVY Bakker, C., den Hollander, M, van Hinte, E., Zijlstra, Y. (2019). Products that Flow, BIS Publishers. Brown,